cyanic-selkie/wikianc huggingface dataset:
റിഫ് യുദ്ധം
അനന്തരഫലം
സ്പാനിഷ് സൈന്യം അടുത്ത അഞ്ച് വർഷം പിന്നോട്ടടിക്കപ്പെട്ടു. സ്പൈനിന്റെ 130 സൈനിക പോസ്റ്റുകൾ റിഫാറിയൻ സൈന്യം പിടിച്ചെടുത്തു. 1921 ആഗസ്റ്റ് അവസാനത്തോടെ സ്പെയിൻ 1909നു ശേഷം നേടിയെടുത്ത എല്ലാ ഭൂമിയും നഷ്ടപ്പെട്ടു. സ്പാനിഷ് സൈന്യം മെലില്ലയിലേക്ക് ഒതുക്കപ്പെട്ടു. ഇതിനു ശേഷവും സ്പയിനിന് 14,000 സൈനികർ മെലില്ലയിലുണ്ടായിരുന്നു. അബ്‌ദുൽ കരീം ഖത്വാബി തന്റെ സൈന്യത്തിന് മെലില്ല ആക്രമിക്കാതിരിക്കാനുള്ള ഉത്തരവാണ് നൽകിയത്. മറ്റു യൂറോപ്യൻ രാജ്യങ്ങളിലെയും പൗരന്മാർ മെലില്ലയിൽ താമസിക്കുന്നുണ്ടായിരുന്നതുകൊണ്ട് ആ പ്രദേശം ആക്രമിച്ചാൽ മറ്റു ശക്തികളിൽ നിന്ന് തിരിച്ചടി നേരിടേണ്ടി വരും എന്ന് അബ്‌ദുൽ കരീം ഖത്വാബി ഭയപ്പെട്ടു. ഇതു കാരണം സ്പയിനിന് കിഴക്കൻ റിഫിലെ ഏറ്റവും വലിയ സൈനിക താവളം നിലനിർത്താനായി. പിന്നീട് അബ്‌ദുൽ കരീം ഖത്വാബി ഇങ്ങനെ പറയുകയുണ്ടായി: "ഞാൻ ആ ഉത്തരവ് നൽകിയതിൽ അങ്ങേയറ്റം ഖേദിക്കുന്നു. അതായിരുന്നു എന്റെ ഏറ്റവും വലിയ തെറ്റ്. അതിനു ശേഷം നടന്ന സംഭവങ്ങളെല്ലാം ഈ തെറ്റു കാരണമാണുണ്ടായത്.". 1924-ൽ ദാർ അഖ്ബയിലെ പോരാട്ടസമയത്ത് അബ്‌ദുൽ കരീം ഖത്വാബി സൈന്യം സ്പെയിൻ സൈന്യത്തിൽ കനത്ത നാശം വിതച്ചു. 10,000-ൽ കൂടുതൽ സ്പാനിഷ് സൈനികർ മരിച്ചു. യുദ്ധത്തിന്റെ ഗതി തങ്ങൾക്കനുകൂലമായി തിരിച്ചുവിടാൻ സ്പൈൻ റിഫ് ജനതയ്ക്കെതിരേ രാസായുധങ്ങൾ വരെ ഉപയോഗിക്കുകയുണ്ടായി.
ഫ്രഞ്ച് ഇടപെടൽ
1924 മേയ് മാസത്തിൽ ഫ്രഞ്ച് സൈന്യം ഓറേഖ്ല നദിക്ക് വടക്കായി നിലയുറപ്പിച്ചു. 1925 ഏപ്രിൽ 12-ന് ഏകദേശം 8,000 റിഫ് സൈനികർ ഈ നിര ആക്രമിച്ചു. രണ്ടാഴ്ച്ച കൊണ്ട് 66 ഫ്രഞ്ച് പോസ്റ്റുകളിൽ 40 എണ്ണം നിലം പരിശാക്കപ്പെട്ടു. 1,000 ഫ്രഞ്ച് സൈനികർ മരിക്കുകയും 1,000 പേരെ കാണാതെ പോവുകയും 3,700 പേർക്ക് മുറിവേൽക്കുകയും ചെയ്തു (റിഫിലെ ഫ്രഞ്ച് സൈന്യത്തിന്റെ 20% നഷ്ടപ്പെട്ടു). ഇതിനു ശേഷം ഫ്രഞ്ചുകാർ സ്പയിനിനനുകൂലമായി ഇടപെട്ടു. 300,000 സുസജ്ജരും നല്ല രീതിയിൽ പരിശീലനം ലഭിച്ചവരുമായ സൈനികരെ ഫ്രാൻസ് റിഫ് സൈന്യത്തിനെതിരേ അണിനിരത്തി. യുദ്ധത്തിൽ മൊത്തം 12,000 ഫ്രഞ്ചുകാർ കൊല്ലപ്പെട്ടു.
അധിനിവേശ ശക്തികളുടെ വിജയം
1926 മേയ് 8-ന് തുടങ്ങിയ അവസാന ആക്രമണത്തിന് ഫ്രഞ്ച് സൈന്യത്തിലും സ്പാനിഷ് സൈന്യത്തിലുമായി 123,000 സൈനികരും 150 വിമാനങ്ങളമ്മുണ്ടായിരുന്നു. 12,000 റിഫ് സൈനികരെയാണ് ഇവർ നേരിട്ടത്! അതിഭീമമായ സൈനികബലവും സാങ്കേതികവിദ്യയും ഫ്രാൻസിനും സ്പയിനിനും അനുകൂലമായി യുദ്ധഗതി തിരിച്ചുവിട്ടു. ഫ്രഞ്ച് സൈന്യം തെക്കുനിന്നും കപ്പലിൽ വന്ന സ്പാനിഷ് സൈന്യം വടക്കുനിന്നും ഒരേസമയം ആക്രമണം അഴിച്ചുവിട്ടു. ഒരു വർഷം ധീരമായി പിടിച്ചു നിന്ന ശേഷം അബ്‌ദുൽ കരീം ഖത്വാബി ഫ്രഞ്ച് അധികൃതർക്ക് കീഴടങ്ങി. 1926-ൽ സ്പാനിഷ് മൊറോക്കോ പൂർണമായി പിടിച്ചെടുക്കപ്പെട്ടു.
അവലംബം
വർഗ്ഗം:യുദ്ധങ്ങൾ
ത്യാഗരാജാർ പോളിടെൿനിക്, അളഗപ്പനഗർ
thumb|300px|right| ത്യാഗരാജാർ പോളിടെൿനിക്- പുതിയ നില കൂടി പണിതതിനു ശേഷമുള്ള ചിത്രം
കേരളത്തിലെ തൃശ്ശൂർ ജില്ലയിൽ ആമ്പല്ലൂരിനു തൊട്ടു കിഴക്കായുള്ള അളഗപ്പനഗർ എന്ന ഗ്രാമത്തിൽ സ്വകാര്യ പങ്കാളിത്തത്തോടെ സർക്കാർ ഉടമസ്ഥതയിൽ പ്രവർത്തിക്കുന്ന ഒരു തൊഴിലധിഷ്ഠിത വിദ്യാഭ്യാസ സ്ഥാപനമാണ്‌ ത്യാഗരാജാർ പോളിടെൿനിക് അളഗപ്പനഗർ. ഇത് കേരള സർക്കാരിന്റെ സാങ്കേതിക വിദ്യാഭ്യാസ വകുപ്പിൻ കീഴിലാണ് പ്രവർത്തിക്കുന്നത്.
സ്ഥാപന ചരിത്രം
ഇന്ത്യയിലെ പോളിടെക്‌നിക് വിദ്യഭ്യാസ സമ്പ്രദായം തുടങ്ങുന്ന സമയത്ത് സ്ഥാപിക്കപ്പെട്ട ഒരു സ്ഥാപനമാണ് ത്യാഗരാ‍ജാർ പോളിടെൿനിക്‌. പ്രമുഖ ബിസിനസ്സുകാരനും സാ‍മൂഹ്യപ്രവർത്തകനുമായ അളഗപ്പ ചെട്ടിയാർ തുടങ്ങിയ വിദ്യാഭ്യാസ സ്ഥാപനമാണ് ഇത്. അളഗപ്പനഗർ തുണിമില്ലിലെ തൊഴിലാളികളുടെ മക്കൾക്ക് പഠിക്കാൻ വേണ്ടി അളഗപ്പ ചെട്ടിയാർ തന്നെ മുൻ‌കൈ എടുത്ത് തുടങ്ങിയ ഒരു വിദ്യഭ്യാസ‌ സ്ഥാപനമാണ് അളഗപ്പനഗർ പോളിടെക്‌നിക്. ഇത് പിന്നീട് ത്യാഗരാജാർ പോളിടെൿനിക് എന്ന് നാമകരണം ചെയ്‌തു. ഇന്ത്യയുടെ ആദ്യ പ്രധാനമന്ത്രിയായിരുന്ന പണ്ഡിറ്റ് ജവഹർലാൽ നെഹ്രു അനുവദിച്ച പോളിടെക്‌നിക് സ്ഥാപങ്ങളിൽ ഒന്നാണിത്.തൃശ്ശൂർ അതിരൂപതയുടെ കിഴിൽ ആണ് ഇപ്പോൾ പോളിടെക്‌നിക് പ്രവർത്ഥിക്കുന്നത്.
എത്തിചേരാനുള്ള വഴി
കൊച്ചിയിൽ നിന്നും തൃശ്ശുരിലേക്ക് പോകുന്ന ദേശീയപാത 544 ൽ വരുന്ന ആമ്പല്ലൂർ കവലയിൽ നിന്നും 500 മീറ്റർ ദൂരത്തിലാണ് ഈ സ്ഥാപനം നിലകൊള്ളുന്നത്.
അരവിന്ദ് അഡിഗ
ബുക്കർ സമ്മാനം നേടിയ ഇന്ത്യൻ എഴുത്തുകാരനും പത്രപ്രവർത്തകനുമാണ് അരവിന്ദ് അഡിഗ (ജനനം: ഒക്ടോബർ 23, 1974). ഇദ്ദേഹത്തിന്റെ ആദ്യനോവലായ ദി വൈറ്റ് ടൈഗർ 2008-ലെ മാൻ ബുക്കർ പുരസ്കാരത്തിന് അർഹമായി.
ജീവിതരേഖ
1974-ൽ ഡോ. കെ. മാധവ അടിഗയുടെയും ഉഷ അടിഗയുടെയും മകനായി തമിഴ്നാട്ടിലെ ചെന്നൈയിലാണ് അരവിന്ദ് അഡിഗ ജനിച്ചത്. പിന്നീട് കർണാടകത്തിലെ മംഗലാപുരത്ത് വളർന്ന അഡിഗ കനാറ ഹൈസ്കൂളിലും സെന്റ് അലോഷ്യസ് കോളേജിലുമായി തൻറെ പ്രാഥമിക വിദ്യാഭ്യാസം പൂർത്തിയാക്കി 1990 ൽ എസ.എസ്.എൽ. സി. പരീക്ഷയിൽ സ്വന്തം സഹോദരനായ ആനന്ദ് അടിഗയെ പിന്തള്ളി ഒന്നാം റാങ്കും നേടിയിട്ടുണ്ട്. പിന്നീട് ഉന്നതപഠനത്തിനായി ആസ്ത്രേലിയയിലേക്ക് പോയ അദ്ദേഹം അവിടെ ജെയിംസ് റൂസ് അഗ്രിക്കൾച്ചറൽ ഹൈ സ്കൂളിൽ ചേർന്നു. അതിനുശേഷം ന്യൂയോർക്കിലെ കൊളംബിയ യൂണിവേഴ്സിറ്റിയിലും ഓക്സ്ഫഡിലെ മാഗ്ഡാലൻ കോളേജിലുമായി ഇംഗ്ലീഷ് സാഹിത്യ പഠനം പൂർത്തിയാക്കി.പത്ര പ്രവർത്തകനായും ജോലി നോക്കിയിട്ടുമുണ്ട് ഇപ്പോൾ മുംബൈയിൽ താമസിക്കുന്നു.
പത്രപ്രവർത്തനം
സാമ്പത്തിക പത്രപ്രവർത്തകനായാണ് അഡിഗയുടെ ഔദ്യോഗിക ജീവിതം ആരംഭിച്ചത്. ഫൈനാൻഷ്യൽ ടൈംസ്, ദി ഇൻഡിപെൻഡൻറ്, ദി സൺഡേ ടൈംസ്, മണി, വോൾസ്ട്രീറ്റ് ജേർണൽ എന്നിവയിൽ അദ്ദേഹത്തിന്റെ ലേഖനങ്ങൾ ആദ്യം വെളിച്ചം കണ്ടുതുടങ്ങി.
ബുക്കർ സമ്മാനം
right|thumb|200px|ദ് വൈറ്റ് ടൈഗർ പുസ്തകത്തിന്റെ പുറംചട്ട ദി വൈറ്റ് ടൈഗറിന് 2008-ലെ ബുക്കർ സമ്മാനം ലഭിച്ചതോടെ ആദ്യ നോവലിന് ഈ പുരസ്കാരം ലഭിക്കുന്ന നാലാമത്തെ വ്യക്തിയായി അരവിന്ദ് അഡിഗ. കെറി ഹുൾമ് (1985), അരുന്ധതി റോയ് (1997), ഡി.ബി.സി. പിയറി (2003) എന്നിവരാണ് തങ്ങളുടെ ആദ്യ നോവലിന് സമ്മാനം ലഭിച്ച മറ്റുള്ളവർ‍.
ഈ പുരസ്കാരം നേടുന്ന അഞ്ചാമത്തെ ഇന്ത്യക്കാരനാണ് അഡിഗ. വി.എസ്. നൈപാൾ (1971), സൽമാൻ റുഷ്ദി (1981), അരുന്ധതി റോയ് (1997), കിരൺ ദേശായി (2006) എന്നിവരാണ് ഇതിനുമുമ്പ് ബുക്കർ പുരസ്കാരം നേടിയ ഇന്ത്യക്കാർ. ഇതിനുപുറമെ ഇന്ത്യയിൽ നിന്ന് പ്രചോദനം ലഭിച്ച് രചിക്കപ്പെടുകയും പിന്നീട് ബുക്കർ സമ്മാനത്തിനർഹമാകുകയും ചെയ്ത ഒമ്പതാമത്തെ നോവലാണ് ദി വൈറ്റ് ടൈഗർ.
പുറത്തേക്കുള്ള കണ്ണികൾ
വർഗ്ഗം:1974-ൽ ജനിച്ചവർ
വർഗ്ഗം:ഒക്ടോബർ 23-ന് ജനിച്ചവർ
വർഗ്ഗം:ബുക്കർ സമ്മാനം നേടിയ ഇന്ത്യൻ എഴുത്തുകാർ വർഗ്ഗം:ഇന്തോ-ഇംഗ്ലീഷ് എഴുത്തുകാർ
സാനിയ മിർസ
ഇന്ത്യയിൽ നിന്നുള്ള പ്രഫഷണൽ വനിതാ ടെന്നിസ്‌ താരമാണ്‌ സാനിയ മിർസ (ജനിച്ചത് 15 നവംബർ 1986  ഉറുദു: سانیا مِرزا; ). ഗ്രാൻഡ്‌സ്ലാം ടൂർണമെന്റിന്റെ പ്രീ ക്വാർട്ടർ വരെയെത്തുന്ന ആദ്യ ഇന്ത്യൻ താരമാണ് സാനിയ. വിമൻസ്‌ ടെന്നിസ്‌ അസോസിയേഷൻ റാങ്കിങ്ങിൽ അമ്പതിനുള്ളിലെത്തിയും ശ്രദ്ധേയയായി.
ജീവിതരേഖ
1986 നവംബർ 15 ന് മുംബൈയിൽ ജനിച്ചു. പിതാവ് ഇമ്രാൻ മിർസ. മാതാവ് നസീമ. ഹൈദരാബാദിൽ സ്ഥിരതാമസം. ആറാം വയസ്സിൽ ലോൺ ടെന്നീസ് കളിക്കാൻ തുടങ്ങി. ടെന്നീസ് താരം മഹേഷ് ഭൂപതിയുടെ അച്ഛൻ സി. ജി. കൃഷ്ണ ഭൂപതി ആയിരുന്നു ഹൈദരാബാദിലെ നിസാം ക്ലബ്ബിൽ കളിക്കാൻ തുടങ്ങിയപ്പോൾ സാനിയയുടെ കോച്ച്. സെക്കന്തരാബാദിലെ സിന്നറ്റ് ടെന്നീസ് അക്കാദമിയിൽ നിന്നാണ് പ്രഫഷണൽ ടെന്നീസ് പഠിച്ചത്. അതിനു ശേഷം അമേരിക്കയിലെ ഏയ്‌സ് ടെന്നീസ് അക്കാദമിയിൽ ചേർന്നു.
1999-ൽ ഇന്തോനേഷ്യയിലെ ജക്കാർത്തയിൽ നടന്ന ലോക ജൂനിയർ ചാമ്പ്യൻഷിപ്പിൽ ഇന്ത്യയെ പ്രതിനിധീകരിച്ചു കൊണ്ടായിരുന്നു സാനിയയുടെ ആദ്യത്തെ അന്തർദ്ദേശീയമത്സരം. 2003-ൽ ലണ്ടനിൽ വെച്ച് വിംബിൾഡൺ ജൂനിയർ ഗ്രാൻഡ് സ്ലാം ഡബിൾസ് കിരീടം നേടിക്കൊണ്ട് വിംബിൾഡൺ മത്സരത്തിൽ ഏതെങ്കിലും വിഭാഗത്തിൽ കിരീടം ലഭിക്കുന്ന ആദ്യത്തെ ഇന്ത്യക്കാരി എന്ന ബഹുമതി നേടി.
2005ലെ ഓസ്ട്രേലിയൻ ഓപ്പൺ ടെന്നീസിൽ മൂന്നാം റൌണ്ടിലെത്തി. യു.എസ്‌. ഓപ്പണിൽ നാലാം റൌണ്ട്‌ വരെയെത്തി റാങ്കിങ്ങിൽ വൻമുന്നേറ്റം നടത്തി. ഏതെങ്കിലുമൊരു ഗ്രാൻഡ്‌സ്ലാം ടൂർണമെന്റിന്റെ അവസാന പതിനാറിലെത്തുന്ന ആദ്യ ഇന്ത്യൻ താരമായി സാനിയ. എന്നാൽ നാലാം റൌണ്ട്‌ പോരാട്ടത്തിൽ ആ സമയത്തെ ലോക ഒന്നാം നമ്പർ താരമായിരുന്ന റഷ്യയുടെ മരിയ ഷറപ്പോവയോട്‌ പൊരുതി തോറ്റു. ഹൈദരാബാദ് ഓപ്പൺ ഡബിൾസ് ടൂർണമെന്റിന്റെ ഫൈനലിൽ ദക്ഷിണാഫ്രിക്കയുടെ ലിസൽ ഹ്യൂബറുമായി ചേർന്ന് വിജയം കരസ്ഥമാക്കി. ഒരു ഇന്ത്യൻ താരം ആദ്യമായിട്ട് വനിതാ ടെന്നീസ് അസോസിയേഷൻ കിരീടം നേടുന്നതും അന്നാണ്.
2007ൽ അക്യൂറ ക്ലാസിക് ടെന്നീസ് ടൂർണമെൻറിൽ നാലാം റൗണ്ടിൽ എത്തിയതിന്റെ മികവിൽ സാനിയയുടെ റാങ്കിംഗ് 30 ആയി ഉയർന്നു. 2007 ഓഗസ്റ്റ് ഒന്പതിന് ഈസ്റ്റ് വെസ്റ്റ് ബാങ്ക് ക്ലാസിക് ടെന്നീസ് ടൂർണമെൻറിൽ മുൻ ലോക ഒന്നാം നമ്പർ താരം മാർട്ടിന ഹിൻഗിസിനെ അട്ടിമറിച്ചു. സ്കോർ 6-2, 2-6, 6-4.
ആഫ്രോ-ഏഷ്യൻ ഗെയിംസിൽ നാല് സ്വർണമെഡലുകൾ കരസ്ഥമാക്കി. ഏഷ്യൻ ഗെയിംസ് മിക്സഡ് ഡബിൾസിൽ സാനിയ -ലിയാൻഡർ സഖ്യം വെങ്കലം നേടി. 2004ൽ ഇന്ത്യാ ഗവണ്മെന്റിന്റെ അർജുന അവാർഡ് നേടി.
'യുണൈറ്റഡ് നേഷൻസ് വുമണി'ൻറെ ദക്ഷിണേഷൃൻ മേഖലാ അംബാസഡറായി സാനിയയെ 2014 നവംബർ 26- ന് (പഖൃാപിച്ചു.
വിവാദങ്ങൾ
̈2015 ൽ സാനിയ മിർസയ്ക്ക് ഖേൽരത്‌ന പുരസ്കാരം നൽകാനുള്ള തീരുമാനം കർണാടക ഹൈക്കോടതി സ്റ്റേ ചെയ്തിരുന്നു. സാനിയയ്ക്ക് പുരസ്കാരം നൽകാനുള്ള ശുപാർശയ്ക്കെതിരെ പാരാലിംപിക് താരമായ എച്ച്.എൻ. ഗിരിഷ സർപ്പിച്ച ഹർജിയെത്തുടർന്നാണ് സാനിയയ്ക്ക് പുരസ്കാരം നൽകാനുള്ള തീരുമാനം കോടതി സ്റ്റേ ചെയ്തത്. തുടർന്ന് സാനിയയ്ക്കും കേന്ദ്ര കായിക മന്ത്രാലയത്തിനും കോടതി നോട്ടീസ് അയച്ചിരുന്നു. പിന്നീട് അവാർഡ് രാഷ്ട്രപതി പ്രണബ് മുഖർജി സമ്മാനിച്ചു.
അവലംബം
വർഗ്ഗം:1986-ൽ ജനിച്ചവർ വർഗ്ഗം:നവംബർ 15-ന് ജനിച്ചവർ വർഗ്ഗം:ഇന്ത്യൻ ടെന്നീസ് കളിക്കാർ വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:അർജ്ജുന പുരസ്കാരം ലഭിച്ചവർ വർഗ്ഗം:വനിതാ ടെന്നീസ് കളിക്കാർ വർഗ്ഗം:രാജീവ് ഗാന്ധി ഖേൽരത്ന പുരസ്കാരം ലഭിച്ചവർ വർഗ്ഗം:പത്മവിഭൂഷൺ പുരസ്കാരം ലഭിച്ചവർ വർഗ്ഗം:ഫ്രഞ്ച് ഓപ്പൺ ചാമ്പ്യന്മാർ വർഗ്ഗം:ഇന്ത്യയ്ക്ക് വേണ്ടി ഏഷ്യൻ ഗെയിംസ് സ്വർണമെഡൽ നേടിയവർ
ഇസ്കോൺ സ്കൂളുകൾ
അവന്തി സ്കൂളുകൾ ട്രസ്റ്റ്
ഇംഗ്ലണ്ടിൽ ഐ-ഫൗണ്ടേഷൻ എന്ന  സ്റ്റേറ്റ് ധനസഹായത്തോടെ പ്രവർത്തിക്കുന്ന ഹിന്ദു വിശ്വാസ സ്കൂളുകളുടെ ഭരണത്തിൽ മതപരമായ അധികാരം നൽകുന്നതിനായി സ്ഥാപിതമായ ഒരു ഹിന്ദു, ഹരേ കൃഷ്ണ ചാരിറ്റി സ്ഥാപനത്തിന്റെ നിർദ്ദേശപ്രകാരം അവന്തി സ്കൂളുകൾ ട്രസ്റ്റ് നിരവധി സ്കൂളുകൾ പ്രവർത്തിപ്പിക്കുന്നു. . ഇവയിൽ കൃഷ്ണ അവന്തി പ്രൈമറി സ്കൂൾ, ഹാരോ, യുകെയിലെ ആദ്യത്തെ സർക്കാർ ധനസഹായമുള്ള ഹിന്ദു സ്കൂൾ ആണ്, കൃഷ്ണ അവന്തി പ്രൈമറി സ്കൂൾ, ലീസസ്റ്റർ, ആണ് യുകെയിലെ രണ്ടാമത്തെ സംസ്ഥാന ധനസഹായമുള്ള ഹിന്ദു സ്കൂൾ. അവന്തി സ്കൂളുകൾ യുകെ സ്കൂൾ സമ്പ്രദായത്തിന്റെ ദേശീയ പാഠ്യപദ്ധതി പിന്തുടരുന്നു. അവന്തി സ്കൂളുകളിൽ മതപരമായ വിദ്യാഭ്യാസം, ധാർമ്മികത, തത്ത്വചിന്ത, ധ്യാനം, യോഗ പരിശീലനം, സംസ്കൃത ഭാഷാ പ്രബോധനം എന്നിവ ഉൾപ്പെടുന്നു. അവന്തി സ്കൂളുകളുടെ പ്രാഥമിക ലക്ഷ്യങ്ങൾ "വിദ്യാഭ്യാസ മികവ്, സ്വഭാവ രൂപീകരണം, ആത്മീയ ഉൾക്കാഴ്ച" എന്നിവ പ്രോത്സാഹിപ്പിക്കുക എന്നതാണ്.
ശ്രീ പ്രഹ്ലാദ് ഗുരുകുല
ഹംഗറിയിലെ ഒരു സ്കൂളാണ് ശ്രീ പ്രഹ്ലാദ് ഗുരുകുല.
ഭക്തിവേദാന്ത ഗുരുകുല
റഷ്യയിലെ മോസ്കോയിലെ ഒരു സ്കൂളാണ് ഭക്തിവേദാന്ത ഗുരുകുല. ഹരേ കൃഷ്ണ ഭക്തരായ കുട്ടികളെയും ഹരേ കൃഷ്ണ ആത്മീയ പശ്ചാത്തലമില്ലാത്തവരെയും ഈ വിദ്യാലയം പഠിപ്പിക്കുന്നു.
ഭക്തിവേദാന്ത അക്കാദമി
ഫ്ലോറിഡയിലെ അലച്ചുവയിലെ ഒരു പ്രൈമറി, സെക്കൻഡറി സ്കൂളാണ് ഇസ്‌കോൺ സ്ഥാപകൻ-ആകാരിയ എസി ഭക്തിവേദാന്ത സ്വാമി പ്രഭുപാദയുടെ പേരിലുള്ള ഭക്തിവേദാന്ത അക്കാദമി. സ്കൂൾ ഒരു ആണ് മോണ്ടിസോറി സ്കൂൾ, ഒരു ആകാൻ അനുമതി ലഭിച്ചിരിക്കുകയാണ് പ്രക്രിയയിൽ ഐബി പ്രകാരം അധികാരം ലോക സ്കൂൾ ഇന്റർനാഷണൽ .നഷ്ടബോധങ്ങള് ഓർഗനൈസേഷൻ ഐബി അധ്യയന പരിപാടികൾ വാഗ്ദാനം (ഇബൊ).
ടി കെ ജി അക്കാദമി
ടെക്സസിലെ ഡാളസിലെ ഒരു വിഭാഗീയമല്ലാത്ത, സഹ-വിദ്യാഭ്യാസ വിദ്യാലയമാണ് തമല കൃഷ്ണ ഗോസ്വാമിയുടെ പേരിലുള്ള ടി കെ ജി അക്കാദമി. മോണ്ടിസോറി പ്രീ സ്‌കൂൾ, ലോവർ എലിമെന്ററി, മിഡിൽ എലിമെൻററി, അപ്പർ എലിമെന്ററി അക്കാദമിക് പ്രോഗ്രാമുകൾ, കൂടാതെ ആത്മീയ പരിപാടികളായ ഒരു പ്രഭാത സാധന ക്ലാസ്, വിദ്യാർത്ഥികൾക്കായി ഒരു ആത്മീയ വെള്ളിയാഴ്ച പ്രോഗ്രാം എന്നിവയും അക്കാദമിയിൽ ഉൾക്കൊള്ളുന്നു. ലോകമെമ്പാടുമുള്ള ഇസ്‌കോൺ ക്ഷേത്രങ്ങളിൽ നിന്നാണ് ആത്മീയ പരിപാടി എടുത്തത്, ഇസ്‌കോൺ സ്ഥാപകൻ-ആകാരിയ ശ്രീല പ്രഭുപാദ സ്ഥാപിച്ചതാണ്.
മാത് എക്കൊസ്പിരിറ്റ്അക്കാദമി
മിസിസിപ്പിയിലെ കാരിയറിലെ ഒരു സ്കൂളാണ് മാത്ത് എക്കോസ്പിരിറ്റ് അക്കാദമി. കൊളംബിയ യൂണിവേഴ്‌സിറ്റിയിൽ നിന്ന് മാത്തമാറ്റിക്‌സ് വിദ്യാഭ്യാസത്തിൽ പിഎച്ച്ഡി നേടിയ ഡോ. ഹെക്ടർ റൊസാരിയോയും ഭാര്യയും ചേർന്നാണ് സ്‌കൂൾ സ്ഥാപിച്ചത്. സ്കൂൾ ഗണിതം, ശാസ്ത്രം വിദ്യാഭ്യാസം, പരിസ്ഥിതി, ആത്മീയത എന്നിവയിൽ ഒരു പ്രത്യേക ശ്രദ്ധ നൽകിക്കൊണ്ട് ഹോളിസ്റ്റിക് വിദ്യാഭ്യാസം നൽകാൻ ഒരു ശ്രമം എന്ന നിലയിൽ 2013 തുറന്നു.
പാഠ്യപദ്ധതിയിൽ ഗണിതം, ശാസ്ത്രം, ഭാഷാ കലകൾ, ഭാഷാ നിമജ്ജനം, തത്ത്വചിന്ത, ദൈവശാസ്ത്രം, പ്രതീക രൂപീകരണം എന്നിവ ഉൾപ്പെടുന്നു. നിലവിൽ പഠിപ്പിക്കുന്ന ഭാഷകളിൽ സംസ്കൃതവും സ്പാനിഷും ഉൾപ്പെടുന്നു, ഹിന്ദി, ബംഗാളി, ലാറ്റിൻ, ഗ്രീക്ക് എന്നിവ ആധുനികവും പുരാതനവുമായ ഭാഷകളായി പഠിക്കാനുള്ള ഓപ്ഷനുകൾ ഉൾപ്പെടുത്താനുള്ള പദ്ധതികളുണ്ട്. കലയും കരകൗശലവും, കൃഷി, ധ്യാനം, യോഗ പരിശീലനം എന്നിവയും അക്കാദമിയിലെ വിദ്യാർത്ഥികളുടെ ഷെഡ്യൂളിന്റെ ഭാഗമാണ്.
ഭക്തിവേദാന്ത ഇന്റർനാഷണൽ സ്കൂൾ
പെറുവിലെ ലിമയിലെ ഒരു പ്രാഥമിക വിദ്യാലയമാണ് ഭക്തിവേദാന്ത ഇന്റർനാഷണൽ സ്കൂൾ.
എസ്കോള ഭക്തി
സർക്കാർ അംഗീകരിച്ച പ്രൈമറി, സെക്കൻഡറി സ്കൂളും ബ്രസീലിലെ ഒരു സാമൂഹിക-വിദ്യാഭ്യാസ ജീവകാരുണ്യ സ്ഥാപനവുമാണ് എസ്കോള ഭക്തി ( പോർച്ചുഗീസ് ഭാഷയിലെ "ഭക്തി സ്കൂൾ"), ഇത് വിദ്യാർത്ഥികൾക്ക് സൗജന്യമായി വിദ്യാഭ്യാസം വാഗ്ദാനം ചെയ്യുന്നു. ഇസ്‌കോൺ ഭക്ത സന്നദ്ധപ്രവർത്തകരാണ് സ്‌കൂൾ നടത്തുന്നത്. മായാപൂർ അക്കാദമി ഗുരുകുല പാഠ്യപദ്ധതിയെ അടിസ്ഥാനമാക്കിയുള്ളതാണ് സ്കൂൾ പാഠ്യപദ്ധതി.
ശ്രീ മായാപൂർ ഇന്റർനാഷണൽ സ്കൂൾ
ഇന്ത്യയിലെ മായാപൂരിലെ ഒരു പ്രൈമറി, സെക്കൻഡറി സ്കൂളാണ് ശ്രീ മായാപൂർ ഇന്റർനാഷണൽ സ്കൂൾ (SMIS). ഈ വിദ്യാലയം യുണൈറ്റഡ് കിംഗ്ഡം ഇന്റർനാഷണൽ സ്കൂൾ പാഠ്യപദ്ധതി പിന്തുടരുന്നു, കൂടാതെ വിദ്യാർത്ഥികൾ കേംബ്രിഡ്ജ് ഇന്റർനാഷണൽ പരീക്ഷകൾക്ക് ഇജിസിഎസ്ഇ, എ-ലെവലുകൾ ഉൾപ്പെടെ ഇരിക്കുന്നു. സ്കൂളിലെ വിദ്യാർത്ഥികൾ അന്താരാഷ്ട്ര പരീക്ഷകളിൽ മികച്ച വിജയം നേടി.
ഭക്തിവേദാന്ത ഗുരുകുലയും ഇന്റർനാഷണൽ സ്കൂളും
ഇന്ത്യയിലെ വൃന്ദാവനിലെ ആൺകുട്ടികൾക്കായുള്ള ഒരു ബോർഡിംഗ് സ്കൂളാണ് ഭക്തിവേദാന്ത ഗുരുകുലയും ഇന്റർനാഷണൽ സ്കൂളും (ബിജിഐഎസ്). വിദ്യാർത്ഥികളെ ഇരുന്നു സെക്കൻഡറി വിദ്യാഭ്യാസം ഇന്ത്യൻ സർട്ടിഫിക്കറ്റ് പരീക്ഷ. ഇന്ത്യയിലെ ഏറ്റവും വലിയ ഹിന്ദി ഭാഷാ പത്രങ്ങളിലൊന്നായ അമർ ഉജാല, സ്കൂളിനെ മഥുര ജില്ലയിലെ മികച്ച സ്കൂളായും, ഉത്തർപ്രദേശിലെ രണ്ടാമത്തെ മികച്ച സ്കൂളായും വിദ്യാഭ്യാസത്തിൽ സ്ഥാനം നേടി. സ്കൂൾ വിദ്യാഭ്യാസം കായിക മികച്ച 25 ബോയ് ഇന്ത്യയിൽ ബോർഡിംഗ് സ്കൂളിൽ 13 റാങ്ക് ബോർഡിംഗ് സ്കൂൾ, ഉത്തർ പ്രദേശ് 1 ആയി നിന്ന് രൂപം.
ബംഗ്ലാദേശ്
ഭക്തിവേദാന്ത ഇന്റർനാഷണൽ സ്കൂൾ (ബി.ഐ.എസ്) ഭക്തിവേദാന്ത ഇന്റർനാഷണൽ സ്‌കൂൾ (ബിഐഎസ്) 2014 ജനുവരിയിൽ ബംഗ്ലാദേശിലെ ചിറ്റഗോംഗിൽ സ്ഥാപിതമായി. ഇസ്‌കോൺ ചിറ്റഗോംഗ് നടത്തുന്ന ദേശീയ പാഠ്യപദ്ധതി അടിസ്ഥാനമാക്കിയുള്ള ഇംഗ്ലീഷ് മീഡിയം സ്‌കൂളാണിത്. ബംഗ്ലാദേശിലെ ചിറ്റഗോംഗിൽ ഇതിനകം തന്നെ അതിന്റെ പ്രശസ്തി നേടിയിട്ടുണ്ട്. എല്ലാ വർഷവും ശ്രീല പ്രഭുപാദ മെറിറ്റ് സ്കോളർഷിപ്പ് മത്സരം സംഘടിപ്പിക്കാറുണ്ടായിരുന്നു, ഇത് ബംഗ്ലാദേശിലെ പ്രാഥമിക തലത്തിലുള്ള പ്രശസ്ത സ്കോളർഷിപ്പ് പരീക്ഷയാണ്. ആധുനിക വിദ്യാഭ്യാസത്തോടൊപ്പം വേദ ആത്മീയ മാർഗ്ഗനിർദ്ദേശങ്ങൾ ബംഗ്ലാദേശിൽ നടപ്പിലാക്കുന്ന ആദ്യത്തെ സ്കൂളാണിത്.
ഭക്തിവേദാന്ത സ്വാമി ഗുരുകുല
ഓസ്‌ട്രേലിയയിലെ ന്യൂ സൗത്ത് വെയിൽസിൽ സ്ഥിതിചെയ്യുന്ന രജിസ്റ്റർ ചെയ്ത സ്വതന്ത്ര പ്രൈമറി, സെക്കൻഡറി സ്കൂളാണ് ഭക്തിവേദാന്ത സ്വാമി ഗുരുകുല. സ്കൂൾ പാഠ്യപദ്ധതിയിൽ ഇംഗ്ലീഷ്, ഗണിതം, ശാസ്ത്രം, സാങ്കേതികവിദ്യ, വ്യക്തിഗത വികസനം, ആരോഗ്യം, ശാരീരിക വിദ്യാഭ്യാസം, മനുഷ്യ സമൂഹവും അതിന്റെ പരിസ്ഥിതി, ക്രിയേറ്റീവ് ആർട്സ് (വിഷ്വൽ ആർട്സ്, സംഗീതം, നാടകം), കൃഷ്ണ ബോധപൂർവമായ പഠനങ്ങൾ, വിദേശ ഭാഷ, സ്കൂൾ കായികം.
ഹരേ കൃഷ്ണ സ്കൂൾ
ന്യൂസിലാന്റിലെ സ്റ്റേറ്റ് ഇന്റഗ്രേറ്റഡ് പ്രൈമറി സ്കൂളാണ് ഹരേ കൃഷ്ണ സ്കൂൾ. സ്റ്റാൻഡേർഡ് ന്യൂസിലാന്റ് പാഠ്യപദ്ധതിക്ക് പുറമേ, സ്കൂൾ സംസ്കൃത ഭാഷ, വേദഗ്രന്ഥങ്ങൾ, ഇന്ത്യൻ സംഗീതോപകരണങ്ങൾ, സ്വഭാവ വിദ്യാഭ്യാസം എന്നിവ പഠിപ്പിക്കുന്നു. സ്കൂൾ പാഠ്യപദ്ധതിയിൽ ആത്മീയതയും മൂല്യങ്ങളും, ചിന്താശേഷി, ഇംഗ്ലീഷ്, ഗണിതം, തിരുവെഴുത്ത് പഠനം, സംസ്കൃത ഭാഷ, സാമൂഹിക പഠനങ്ങൾ, സാങ്കേതികവിദ്യ, ശാസ്ത്രം, കമ്പ്യൂട്ടർ കഴിവുകൾ, കല, നൃത്തം, നാടകം, സംഗീതം, ആരോഗ്യം, ശാരീരിക വിദ്യാഭ്യാസം എന്നിവ ഉൾപ്പെടുന്നു. വിദ്യാഭ്യാസ കേന്ദ്രത്തിലെ പ്രയോഗങ്ങൾ, തത്ത്വചിന്ത, മൂല്യങ്ങൾ.
ശ്രീകൃഷ്ണന്റെ അക്കാദമി
ഘാനയിലെ അക്രയിൽ സ്ഥിതി ചെയ്യുന്ന ഒരു സ്കൂളാണ് ശ്രീകൃഷ്ണ അക്കാദമി. ഭക്തി തീർത്ഥ സ്വാമിയുടെ ശിഷ്യനായ ശ്രീവാസ് ദാസയാണ് ഈ വിദ്യാലയം നടത്തുന്നത്.
നിമൈ ഇന്റർനാഷണൽ സ്കൂൾ
നൈജീരിയയിലെ പോർട്ട് ഹാർ‌കോർട്ടിലുള്ള ഒരു സ്കൂളാണ് നിമൈ ഇന്റർനാഷണൽ സ്കൂൾ.
തീവ്രവാദം
രാഷ്ട്രീയ രംഗത്തുള്ളതുപോലെ ശാസ്ത്രസാങ്കേതിക രംഗങ്ങളിലും തീവ്രവാദികളും മിതവാദികളും ഉണ്ട്. തീവ്രവാദികളായ ശാസ്ത്രജ്ഞർ പലരും പിൽക്കാലത്ത് അന്ധവിശ്വാസികൾ എന്ന് മുദ്രകുത്തപ്പെടുന്നതിനും ചരിത്രം സാക്ഷിയാണ്. പൈതഗോറസ് ഒരു ഉദാഹരണം മാത്രം.
ഭീകരവാദത്തിന്റെ തുടക്കം പലപ്പോഴും തീവ്രവാദം ആണെന്നുള്ളത് കൊണ്ട് തന്നെ പലപ്പോഴും ഭീകരവാദത്തേയും തീവ്രവാദത്തേയും ഒന്നായി ചിത്രീകരിക്കാറുണ്ട്.
അവലംബം
http://suryapravaham.blogspot.in/p/blog-page_7379.html
http://sanghasamudra.blogspot.in/2012/08/blog-post_1490.html
http://malayal.am/node/22609
ജഗതി ശ്രീകുമാർ
മലയാള സിനിമയിലെ പ്രമുഖനായ ഹാസ്യ നടൻ ആണ് ജഗതി എന്നറിയപ്പെടുന്ന ജഗതി ശ്രീകുമാർ. മികച്ച ഹാസ്യ താരത്തിനുള്ള 2011-ലെ കേരള സംസ്ഥാന ചലച്ചിത്ര പുരസ്കാരം ഇദ്ദേഹത്തിനു ലഭിച്ചു.
ആദ്യ ജീവിതം
പ്രമുഖ നാടകാചാര്യനായിരുന്ന പരേതനായ ജഗതി എൻ.കെ. ആചാരിയുടെയും പരേതയായ പൊന്നമ്മാളിന്റെയും മൂത്ത മകനായി 1950 ജനുവരി 5-ന്‌, തിരുവനന്തപുരം ജില്ലയിലെ ജഗതിയിൽ ജനിച്ചു. രണ്ട് അനുജന്മാരും ഒരു അനുജത്തിയും അദ്ദേഹത്തിനുണ്ട്.
അഭിനയ ജീവിതം
മലയാളത്തിൽ ഏകദേശം 1500 ഓളം ചിത്രങ്ങളിൽ അഭിനയിച്ചു. മലയാള സിനിമയിലെ ഹാസ്യ സാമ്രാട്ട് എന്നു അറിയപ്പെടുന്നു. അച്ഛന്റെ നാടകങ്ങളിലൂടെയാണ് ജഗതി കലാ ലോകത്തേക്ക് കടക്കുന്നത്. തിരുവനന്തപുരം മോഡൽ സ്കൂളിൽ അഞ്ചാം ക്ലാസിൽ പഠിക്കുമ്പോഴാണ് ആദ്യ നാടകാഭിനയം. എന്നാൽ 3-അം വയസ്സിൽ തന്നെ അച്ഛനും മകനും എന്ന ചിത്രത്തിൽ ശ്രീകുമാർ അഭിനയിച്ചു. അച്ഛൻ ജഗതി എൻ കെ ആചാരി ആയിരുന്നു അതിന്റെ തിരക്കഥ. തിരുവനന്തപുരം മാർ ഇവാനിയോസ് കോളേജിൽ നിന്നും ബോട്ടണിയിൽ ബിരുദമെടുത്ത ശേഷം മദിരാശിയിൽ കുറച്ചു കാലം മെഡിക്കൽ റെപ്രസന്റേറ്റിവായി ജോലി ചെയ്യവേയാണ് സിനിമയിലേയ്ക്ക് കാലെടുത്തു വെയ്ക്കുന്നത്. ചട്ടമ്പി കല്യാണി എന്ന ചിത്രത്തിൽ അടൂർ ഭാസിയുടെ ശിങ്കിടി പയ്യന്റെ വേഷത്തിലൂടെ ജഗതി ശ്രദ്ധിക്കപ്പെട്ടു. വെറും ഒരു കൊമേഡിയൻ എന്ന നിലയിൽ നിന്നും തന്റേതായ കഴിവുകളിലൂടെ ജഗതി മലയാള സിനിമയിലെ അതുല്യ നടനായി ഉയർന്നു. 1984 മുതൽ തൊണ്ണൂറുകൾ വരെ മലയാളസിനിമയുടെ സബ് സൂപ്പർസ്റ്റാർ ആയിരുന്നു.2012 മാർച്ച് 10 ന് ദേശീയ പാതയിൽ മലപ്പുറം ജില്ലയിലെ തേഞ്ഞിപ്പാലത്തിനടുത്തുള്ള പാണാമ്പ്രവളവിൽ വെച്ചുണ്ടായ വാഹനാപകടത്തിൽ ജഗതി ശ്രീകുമാറിനു ഗുരുതരമായ പരിക്കു പറ്റി. തുടർന്ന് ഒരു വർഷത്തോളം അദ്ദേഹം ആശുപത്രിയിലായിരുന്നു. ഇപ്പോഴും അദ്ദേഹം പൂർണാരോഗ്യം വീണ്ടെടുത്തിട്ടില്ല. 2022 മെയ് 1ാം തീയതി റിലീസ് ചെയ്ത "സി.ബി.ഐ 5 ദ് ബ്രയിൻ" എന്ന മമ്മൂട്ടി ചിത്രത്തിൽ അദ്ദേഹം വിക്രം എന്ന കഥാപാത്രമായി വീണ്ടും എത്തി ശ്രദ്ധ നേടി.
പുരസ്കാരങ്ങൾ
കേരളസംസ്ഥാന ചലച്ചിത്രപുരസ്കാരം
വിതുര സ്ത്രീപീഡന കേസ്
കോളിളക്കം സൃഷ്ടിച്ച വിതുര സ്ത്രീപീഡന കേസിൽ ജഗതി കുറ്റക്കാരനാണെന്ന് ആരോപിതനായിരുന്നു. കേസിൽ പ്രതിചേർത്തിരുന്ന നടൻ ജഗതി ശ്രീകുമാറിനെ കോടതി നേരത്തെ വെറുതെ വിട്ടിരുന്നു. ഈ വിധിയ്ക്കെതിരെ സർക്കാരിന്റെ അപ്പീൽ ഹൈക്കോടതിയിൽ നിലവിലുണ്ട്. മാവേലിക്കരയിലെ ഫേബിയൻ ബുക്സ് പ്രസാധനം ചെയ്ത സാമൂഹിക പ്രവർത്തകയും ഫെമിനിസ്റ്റുമായ പ്രൊഫ. ഗീതയുടെ അന്യായങ്ങൾ എന്ന പുസ്തകത്തിൽ നടൻ ജഗതി ശ്രീകുമാറിനെ കുറിച്ച്‌ വിതുര പെൺകുട്ടി പറഞ്ഞ വാക്കുകളും ഉണ്ട്. ജഗതി തന്നെ പീഡിപ്പിച്ചു എന്ന് യാതൊരു സംശ്ശയവുമില്ലായെന്നും, തന്നെ ഉപദ്രവിയ്ക്കാതെ വെറുതെ വിടണമെന്ന നിരന്തരമായ അഭ്യർത്ഥനയെ മാനിയ്ക്കാതെ, മുറിക്കുള്ളിൽ ഓടിച്ചു പിടിച്ചാണ്‌ ജഗതി തന്നെ പീഡിപ്പിച്ചതെന്നും‌ പെൺകുട്ടി പറയുന്നു.
പുറത്തേക്കുള്ള കണ്ണികൾ
വർഗ്ഗം:1951-ൽ ജനിച്ചവർ വർഗ്ഗം:ജനുവരി 5-ന് ജനിച്ചവർ വർഗ്ഗം:മലയാളചലച്ചിത്രനടന്മാർ വർഗ്ഗം:തിരുവനന്തപുരം ജില്ലയിൽ ജനിച്ചവർ വർഗ്ഗം:മലയാള ഹാസ്യനടന്മാർ വർഗ്ഗം:മികച്ച രണ്ടാമത്തെ നടനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ വർഗ്ഗം:അഭിനയത്തിനുള്ള കേരളസംസ്ഥാനസർക്കാർ പ്രത്യേകപുരസ്കാരം ലഭിച്ചവർ വർഗ്ഗം:മികച്ച ഹാസ്യതാരത്തിനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ വർഗ്ഗം:വിവാഹമോചിതർ വർഗ്ഗം:ജീവിച്ചിരിക്കുന്ന പ്രമുഖർ
അനപ്ലാസിയ
ശരീരത്തിലെ കോശങ്ങൾ സാധാരണ തോതിൽനിന്നും വ്യത്യസ്തമായ വിധത്തിൽ വളരുന്ന ഒരു സ്ഥിതിവിശേഷത്തെ അനപ്ലാസിയ എന്നു പറയുന്നു. സാധാരണയായി മിക്കവാറും പ്രായപൂർത്തി തികഞ്ഞ കോശങ്ങളേ ശരീരത്തിലുണ്ടായിരിക്കുകയുള്ളു. അനപ്ലാസിയയ്ക്ക് വിധേയമായ കോശങ്ങൾ സാധാരണ കോശങ്ങളെ അപേക്ഷിച്ച് പെട്ടെന്നു പെരുകിക്കൊണ്ടിരിക്കും. കോശങ്ങൾക്ക് പ്രായക്കുറവുള്ളതായും കാണാം. കോശകേന്ദ്രം (nucleus) ഏകദേശം കോശത്തോളംതന്നെ വലിപ്പമുള്ളതും നല്ല നിറപ്പകിട്ടുള്ളതും വശങ്ങൾ ചുക്കിച്ചുളിഞ്ഞതും ആണെന്ന് സൂക്ഷ്മദർശിനിയിലൂടെ പരിശോധിച്ചാൽ കാണാൻ കഴിയും.
പുറംകണ്ണികൾ
വർഗ്ഗം:അർബുദങ്ങൾ
തവിട്ടുകുള്ളൻ
thumb|250px|right|This brown dwarf (smaller object) orbits the star [[Gliese 229, which is located in the constellation Lepus about 19 light years from Earth. The brown dwarf, called Gliese 229B, is about 20 to 50 times the mass of Jupiter.]] 0.08 M๏ ഓ അതിൽ കുറവോ പിണ്ഡമുള്ള പ്രാങ്നക്ഷത്രത്തിനു, അണുസംയോജനം വഴി ഊർജ്ജം ഉല്പാദിപ്പിച്ച് നക്ഷത്രപരിണാമത്തിന്റെ അടുത്ത ദശയിലേക്കു കടക്കാനുള്ള താപനില കൈവരിക്കാനാവില്ല. ഇത്തരത്തിലുള്ള പ്രാങ് നക്ഷത്രങ്ങൾ ഹൈഡ്രജൻ പൂരിതമായ ഒരു വസ്തുവായി മാറും. ജ്യോതിശാസ്ത്രജ്ഞന്മാർ ഇത്തരം വസ്തുവിനെ തവിട്ടു കുള്ളൻ (brown dwarf) എന്നു വിളിക്കുന്നു. പരാജയപ്പെട്ട നക്ഷത്രങ്ങൾ എന്നും ഇവയെ വിളിക്കാറുണ്ട്. സൗരയൂഥത്തിലെ വ്യാഴം കുറച്ചു കൂടെ പിണ്ഡം ഉണ്ടാവുമായിരുന്നെങ്കിൽ ഒരു തവിട്ടുകുള്ളൻ ആവുമായിരുന്നു.
വർഗ്ഗം:തവിട്ടുകുള്ളന്മാർ വർഗ്ഗം:തമോദ്രവ്യം വർഗ്ഗം:നക്ഷത്രപ്രതിഭാസങ്ങൾ വർഗ്ഗം:ഗ്രഹങ്ങളുടെ തരങ്ങൾ വർഗ്ഗം:നക്ഷത്രതരങ്ങൾ
യംഗ് മദർ സ്വീവിംഗ് (മേരി കസ്സറ്റ്)
1900-ൽ മേരി കസ്സാറ്റ് ചിത്രീകരിച്ച എണ്ണച്ചായാചിത്രമാണ് യംഗ് മദർ സ്വീവിംഗ്. മെട്രോപൊളിറ്റൻ മ്യൂസിയത്തിന്റെ ശേഖരത്തിലാണ് ഈ ചിത്രം സൂക്ഷിച്ചിരിക്കുന്നത്.
ആദ്യകാല ചരിത്രവും സൃഷ്ടികളും
അമേരിക്കൻ ചിത്രകാരിയായിരുന്ന മേരി കസ്സാറ്റ് 1900-ൽ നിർമ്മിച്ച എണ്ണച്ചായാചിത്രമാണ് യംഗ് മദർ സ്വീവിംഗ്. 1901-ൽ പാരീസിൽ ഡ്യൂറണ്ട് റുയൽ ലൂയിസിൻ ഹാവ്മേയറാണ് ഈ ചിത്രം വാങ്ങിയത്. 1907-ൽ ഹാവ്മേയർ വിധവയായതിനെ തുടർന്ന് അവരുടെ മുഴുവൻ സമയവും വോട്ടവകാശ പ്രവർത്തനങ്ങൾക്കുവേണ്ടി ചിലവഴിച്ചിരുന്നു. 1912-ൽ പണം സ്വരൂപിക്കാൻ വേണ്ടി അവർ ന്യൂയോർക്കിൽ നൊയിഡ്ലറിന്റെ ഗ്യാലറിയിലേക്ക് ഈ ചിത്രം ഉൾപ്പെടെയുള്ള അവരുടെ കലാശേഖരം നൽകിയിരുന്നു.
പിന്നീടുള്ള ചരിത്രവും പ്രദർശനവും
H.O. ഹാവ്മെയർ ശേഖരത്തിന്റെ ഭാഗമായി 1929-ൽ ചിത്രം മെട്രോപൊളിറ്റൻ മ്യൂസിയത്തിലേക്ക് നൽകി. മെട്രോപൊളിറ്റൻ മ്യൂസിയത്തിൽ നിന്ന് വായ്പയായി ചിത്രം മ്യൂസിയം ഓഫ് മോഡേൺ ആർട്ട്, എൻ‌വൈ; നാഷണൽ ഗാലറി ഓഫ് ആർട്ട്, വാഷിംഗ്ടൺ ഡി.സി; പാരിഷ് ആർട്ട് മ്യൂസിയം, സതാംപ്ടൺ, എൻ‌വൈ; നെവാർക്ക് മ്യൂസിയം, എൻ‌ജെ; മിന്റ് മ്യൂസിയം ഓഫ് ആർട്ട്, ഷാർലറ്റ്, എൻ‌സി; സാന്താ ബാർബറ മ്യൂസിയം ഓഫ് ആർട്ട്, സാന്താ ബാർബറ, സി‌എ, ന്യൂപോർട്ട് ഹാർബർ ആർട്ട് മ്യൂസിയം, ന്യൂപോർട്ട്, സി‌എ, എന്നിവിടങ്ങളിൽ വ്യാപകമായി പ്രദർശിപ്പിച്ചിട്ടുണ്ട്.
വിവരണവും വ്യാഖ്യാനവും
ഒരു ജാലകത്തിന് മുന്നിലിരുന്ന് തയ്യൽ ജോലിചെയ്യുന്ന അമ്മയെയും അമ്മയുടെ മടിയിൽ ചാരിയിരിക്കുന്ന ഒരു കൊച്ചുകുട്ടിയും ഈ ചിത്രത്തിൽ ചിത്രീകരിക്കുന്നു. ജാലകത്തിന് പുറത്തുള്ള പുല്ലിലെ പച്ചിലകളെ അനുസ്മരിപ്പിക്കുന്ന പച്ച നിറത്തിലുള്ള ഏപ്രൺ വരയുള്ള വസ്ത്രത്തിനുമുകളിൽ സ്ത്രീ ധരിച്ചിരിക്കുന്നു. മെട്രോപൊളിറ്റൻ മ്യൂസിയത്തിന്റെ വിലയിരുത്തൽ അനുസരിച്ച്, കലാകാരൻ അമ്മയെയും കുട്ടിയെയും തമ്മിൽ ബന്ധമില്ലാത്ത രണ്ട് മാതൃകകൾ ആയി ഉപയോഗിച്ചിരിക്കുന്നു.
ചിത്രകാരനെക്കുറിച്ച്
thumb|left|200px ഒരു അമേരിക്കൻ ചിത്രകാരിയായിരുന്നു മേരി സ്റ്റീവൻസൺ കസ്സാറ്റ്. സ്ത്രീകളുടെ സാമൂഹികവും സ്വകാര്യവുമായ ജീവിതങ്ങളുടെ ചിത്രങ്ങളാണ് കൂടുതലായും സൃഷ്ടിച്ചത്. കൗമാരക്കാരുടെയും കുട്ടികളുടെയും ഇടയിലുള്ള ബന്ധങ്ങൾക്ക് അവർ പ്രത്യേക ഊന്നൽ നൽകി. 1868-ൽ ഫ്രഞ്ച് ഗവൺമെൻറ് നടത്തുന്ന ഒരു വാർഷിക പ്രദർശനമേളയായ പാരീസ് സലോണിൽ മേരി വരച്ച പോർട്രെയ്റ്റുകൾ പ്രദർശനത്തിനായി തിരഞ്ഞെടുക്കപ്പെട്ടു. സ്വന്തം പിതാവ് തന്നെ തള്ളിപ്പറഞ്ഞതോർത്ത്, മേരി സ്റ്റീവൻസൻ എന്ന പേരിലാണ് അവർ പെയിന്റിംഗ് സമർപ്പിച്ചത്. ഈ ചിത്രപ്രദർശനത്തോടെ മേരി കസാറ്റ് വളരെയധികം ശ്രദ്ധ നേടി. 1870-ൽ ഫ്രാങ്കോ-പ്രഷ്യൻ യുദ്ധം പൊട്ടിപ്പുറപ്പെട്ട ഉടൻ, മേരി കസ്സാറ്റ് അമേരിക്കയിൽ തന്റെ മാതാപിതാക്കളുടെയടുത്ത് മടങ്ങിയെത്തി. വിദേശത്ത് താമസിക്കുന്നതിനിടയിൽ തനിക്കുണ്ടായിരുന്ന കലാപരമായ സ്വാതന്ത്ര്യം ഫിലഡെൽഫിയയിൽ ലഭിച്ചില്ല. ചിത്രരചനക്കാവശ്യമായ സാധനങ്ങൾ കണ്ടെത്തുന്നതിൽ അവൾക്ക് ബുദ്ധിമുട്ട് നേരിടേണ്ടി വന്നു. പിതാവ് കലയുമായി ബന്ധപ്പെട്ട യാതൊരു സഹായവും നൽകാൻ വിസമ്മതിച്ചു. സാമ്പത്തികകാരണങ്ങളാൽ തന്റെ ചില ചിത്രങ്ങൾ ന്യൂയോർക്കിൽ വിൽക്കാൻ അവർ ശ്രമിച്ചുവെങ്കിലും നടന്നില്ല. 1871-ൽ ചിക്കാഗോയിൽ ഒരു ഡീലറുടെ സഹായത്തോടെ വീണ്ടും വിൽക്കാൻ ശ്രമിച്ചപ്പോൾ ആ പെയിന്റിംഗുകൾ തീപ്പിടുത്തത്തിൽ നശിച്ചു.
അവലംബം
വർഗ്ഗം:മെട്രോപോളിറ്റൻ കലാ മ്യൂസിയം ചിത്രങ്ങൾ വർഗ്ഗം:കുട്ടികളുടെ ചിത്രങ്ങൾ വർഗ്ഗം:സ്ത്രീകളുടെ ചിത്രങ്ങൾ
ഇപിഎഫ്എൽ
EPFL; (സ്വസ്സ് ഫെഡറൽ ഇൻസ്റ്റിറ്റ്യൂട്ട്ം ഓഫ് ടെക്നോളജി ഇൻ ലൌസെയിൻ) സ്വിറ്റ്സർലാന്റിലെ ലൗസനിൽ സ്ഥിതിചെയ്യുന്ന പ്രകൃതി ശാസ്ത്രത്തിലും എഞ്ചിനീയറിംഗിലും പ്രത്യേക പരിശീലനം നൽകുന്ന ഒരു ഗവേഷണ സ്ഥാപനവും യൂണിവേഴ്സിറ്റിയുമാണ്. സ്വിസ് ഫെഡറൽ ഇൻസ്റ്റിറ്റ്യൂട്ട് ഓഫ് ടെക്നോളജി കോംപ്ലെക്സിന് മൂന്നു പ്രധാന ദൗത്യങ്ങളാണുള്ളത്; വിദ്യാഭ്യാസം, ഗവേഷണം, അന്താരാഷ്ട്ര തലത്തിൽ ഉന്നത സാങ്കേതിക വിദ്യ കൈമാറ്റം ചെയ്യുക എന്നിവയാണവ. ഇപിഎഫ്എൽ ലോകത്തെ മുൻനിര സർവകലാശാലകളിലൊന്നായി കണക്കാക്കപ്പെടുന്നു.
2017/2018 ക്യുഎസ് വേൾഡ് യൂണിവേഴ്സിറ്റി റാങ്കിങ്ങിൽ ഈ സർവ്വകലാശാല എല്ലാ മേഖലകളിലും ലോകത്തെ 12 ാം സ്ഥാനത്താണ്. ടൈംസ് ഹയർ എഡ്യൂക്കേഷൻ വേൾഡ് യൂണിവേഴ്സിറ്റി റാങ്കിങ്ങിൽ ഇപിഎഫ്എൽ, എൻജിനീയറിങ് ആൻഡ് ടെക്നോളജി വിഭാഗത്തിൽ ലോകത്തിലെ 11-ആമത്തെ മികച്ച വിദ്യാലയമാണ്.
അനന്യാസ്
ബൈബിളിൽ പലയിടങ്ങളിലും പരാമർശിക്കപ്പെടുന്ന വ്യക്തിനാമമാണ് അനന്യാസ് (Ananias). 'യഹോവ കൃപാലുവാകുന്നു' എന്നർത്ഥമുള്ള ഹനനിയ എന്ന എബ്രായ പദത്തിന്റെ ഗ്രീക്ക് രൂപമാണ് അനന്യാസ് (Ἁνανίας). ഈ പേരിലുള്ള വ്യക്തികളെക്കുറിച്ച് പഴയ നിയമത്തിലും പുതിയ നിയമത്തിലും പരാമർശങ്ങളുണ്ട്.
പഴയനിയമത്തിലെ പരാമർശങ്ങൾ
പഴയനിയമത്തിൽ അനന്യാസ് (നെഹമ്യാവ് 3:23) എന്ന പേരും എബ്രായ മൂലരൂപമായ ഹനനിയ (1 ദിനവൃത്താന്തം 25:4, യെരമ്യാവ് 28:4, ദാനിയേൽ 1:6) എന്ന പേരുമുള്ള വ്യക്തികളെപ്പറ്റി പരാമർശിച്ച് കാണുന്നു.
സഫീറയുടെ ഭർത്താവായ അനന്യാസ്
പുതിയനിയമത്തിലെ ആദ്യത്തെ പരാമർശം ആദ്യകാല ക്രൈസ്തവ സമൂഹത്തിന്റെ അംഗമാണ്. അന്ന് ഓരോ അംഗത്തിന്റെയും സ്വത്ത് പൊതുമുതലായി കരുതിയിരുന്നു. അനന്യാസ് സ്വന്തം നിലം വിറ്റുകിട്ടിയ പണം മുഴുവനും മുറപ്രകാരം വിശുദ്ധ പത്രോസിനെ ഏല്പിച്ചില്ല. പത്രോസിന്റെ മുമ്പിൽവച്ച് ഈ കള്ളം വെളിപ്പെടുകയും അനന്യാസ് തത്ക്ഷണം മൃതിയടയുകയും ചെയ്തു. സത്യം മറയ്ക്കാൻ ശ്രമിച്ചപ്പോൾ അയാളുടെ ഭാര്യ സഫീറയും മരിച്ചു. (അപ്പോ. പ്ര. 5. 1-10)
ഡമാസ്കസിലെ ക്രിസ്തുശിഷ്യനായ അനന്യാസ്
ഡമാസ്കസിൽ വെച്ചുണ്ടായ ആത്മീയാനുഭവത്തെ തുടർന്ന് അന്ധനായി തീർന്ന ശൌലിന് കാഴ്ച നല്കുവാൻ യേശുക്രിസ്തുവിനാൽ നിയുക്തനായ ആളിന്റെ പേരും അനന്യാസ് എന്നാണ്. ഈ അനന്യാസ് യേശുവിന്റെ അനുയായി ആയിരുന്നു (അപ്പോ. പ്ര: 9.10).
മഹാപുരോഹിതനായ അനന്യാസ്
നെദിബയസിന്റെ മകനും സന്നദ്രിംസംഘത്തിന്റെ അധ്യക്ഷനും മഹാപുരോഹിതനുമായ ഒരു അനന്യാസും ഉണ്ട്. ഇദ്ദേഹത്തിന്റെ മുമ്പിലാണ് പൗലൊസ് അപ്പോസ്തലനെ ജറുസലേമിൽ വെച്ച് വിസ്തരിച്ചത് (അപ്പോ. പ്ര. 23:1-5). ബന്ധിതനായ പൗലോസിനെ റോമൻ സൈനികമേധാവികൾ കൈസര്യയിലേക്ക് മാറ്റിയപ്പോൾ അദ്ദേഹത്തിനെതിരായ കുറ്റം ദേശാധിപതിയായിരുന്ന ഫെലിക്സിനെ ബോധിപ്പിക്കുവാനായി ഈ മഹാപുരോഹിതൻ കൈസര്യയിൽ നേരിട്ടെത്തുന്നുമുണ്ട് (അപ്പോ. പ്ര. 23:1-5).
ധനമോഹിയും റോമൻ പക്ഷപാതിയുമായിരുന്ന ഇദ്ദേഹം എ.ഡി. 66-ൽ എരിവുകാർ അഥവാ സെലോത്തുകൾ (Zealot) എന്നറിയപ്പെട്ടിരുന്ന യഹൂദാ തീവ്രവാദ വിഭാഗക്കാരാൽ വധിക്കപ്പെട്ടു.
വർഗ്ഗം:ബൈബിളിലെ കഥാപാത്രങ്ങൾ
ഹോളി ഫാമിലി ഫെറോന ചർച്ച്, രാജപുരം
കാസർഗോഡ് ജില്ലയിലെ കള്ളാർ പഞ്ചായത്തിൽ രാജപുരത്ത് സ്ഥിതിചെയ്യുന്ന ഒരു ക്രിസ്ത്യൻ ആരാധനാലയമാണ് ഹോളി ഫാമിലി ഫെറോന ചർച്ച്. കോട്ടയം രൂപതയുടെ കീഴിൽ മലബാറിലുള്ള ഒരു പ്രമുഖ പള്ളിയാണിത്. 1943-ൽ ആണിത് സ്ഥാപിതമായത്. സീറോ മലബാർ സഭയുടെ മലബാർ മേഖലയിലെ ആദ്യ ദേവാലയമാണ് രാജപുരത്തേത്
ചരിത്രം
കോട്ടയം ജില്ലയുടെ വിവിധഭാഗങ്ങളിൽ നിന്നും മലയോരമേഖലയിലേക്ക് കുടിയേറിപ്പാർത്ത് ക്നാനായ ക്രിസ്ത്യൻ കർഷകരുടെ ചരിത്രവുമായി ബന്ധപ്പെട്ട പള്ളിയാണ്‌ രാജപുരത്തെ ഹോളി ഫാമിലി ഫെറോന ചർച്ച്. മംഗലാപുരം സെയിന്റ് അലോഷ്യസ് കോളേജിലെ പ്രൊഫസറായിരുന്ന വി. ജെ. ജോസഫിന്റേയും കോട്ടയം രൂപതയുടെ ബിഷപ്പായിരുന്ന അലക്സാണ്ടർ ചൂളപ്പറമ്പിന്റേയും പ്രയത്നഫലമായി മലബാറിൽ 1800 ഏക്കർ ഭൂമി വാങ്ങിക്കുകയും അത് 72 കുടുംബങ്ങൾക്ക് പന്ത്രണ്ടര ഏക്കർ‌ വെച്ച് നൽകുകയും ഉണ്ടായി. 1943 ഫെബ്രുവരിയിൽ എത്തിയ സംഘം ഏച്ചിക്കോൽ എന്നറിയപ്പെടുന്ന സ്ഥലത്ത് കാടുവെട്ടിത്തെളിച്ച് നൂറടി നീളമുള്ള ഷെഡുണ്ടാക്കി താമസം തുടങ്ങി. ഏച്ചിക്കോൽ എന്ന സ്ഥലമാണ് പിന്നീട് രാജപുരമായി മാറിയത്. തങ്ങൾക്ക് ഓരോരുത്തർക്കും കിട്ടിയ സ്ഥലം നറുക്കിട്ടെടുത്ത് ഓരോരുത്തരായി അവിടങ്ങളിൽ വീടു വെച്ച് താമസം തുടങ്ങിയപ്പോൾ അവർ ആദ്യം താമസിച്ച ഷെഡിനെ പള്ളിയാക്കി മാറ്റുകയായിരുന്നു. പിന്നീട് 1962 -ലാണ്‌ ഇന്നുകാണുന്ന രീതിയിലുള്ള പള്ളിയുടെ നിർമ്മാണം പൂർത്തീകരിച്ചത്.
1944-ൽ ഈ മേഖലയിൽ ഒരു പ്രൈമറി വിദ്യാഭ്യാസ സ്ഥാപനം അനുവദിച്ചു കിട്ടി. ഈ പള്ളിയോട് ചേർന്നു തന്നെ ഹോളി ഫാമിലി ഹൈസ്‌കൂളും സ്ഥിതി ചെയ്യുന്നു. 1953 നവംബർ 28-നാണ് ഇപ്പോൾ കാണുന്ന ദേവാലയം നിർമ്മാണം ആരംഭിച്ചത്. 1962 ഓഗസ്റ്റ് 15-ന് മാർ തോമസ് തറയിൽ മെത്രാൻ പുതിയ ദേവാലയം കൂദാശ ചെയ്തു. ഇവിടുത്തെ പ്രധാന തിരുനാൾ കുടിയേറ്റ തിരുനാൾ എന്നാണറിയപ്പെടുന്നത്. മലയോരമേഖലയുടെ ചരിത്രത്തിൽ നിർ‌ണായക സ്വാധീനം ചെലുത്തിയവയാണ്‌ ഈ പള്ളിയും സ്‌കൂളും.
അവലംബം
വർഗ്ഗം:കാസർഗോഡ് ജില്ലയിലെ ക്രിസ്ത്യൻ പള്ളികൾ
എൻ.കെ. ദാമോദരൻ
'''എൻ.കെ. ദാമോദരൻ''' ഒരു പ്രമുഖ മലയാള സാഹിത്യകാരനായിരുന്നു. പത്തനംതിട്ടയിലെ ആറന്മുള പഞ്ചായത്തിലെ ളാകയിൽ നെടുംപുറത്തു വീട്ടിൽ 1909 ആഗസ്റ്റ് 3-ന് ജനിച്ചു. 1996 ജൂലൈ 25-ന് തിരുവനന്തപുരത്ത് അന്തരിച്ചു. നെടുംപുറത്ത് കേശവൻ ദാമോദരൻ എന്നാണ് പൂർണമായ പേര്.
കുടുംബം
പിതാവ് കഥകളി നടനായ മെഴുവേലി പാപ്പാര ശങ്കരൻ; മാതാവ് സംഗീതവിദുഷിയായ കുഞ്ഞിപ്പെണ്ണമ്മ. വളരെ ചെറുപ്പത്തിലേ മാതാപിതാക്കൾ നഷ്ടപ്പെട്ട ദാമോദരൻ മാതാമഹന്റെ സംരക്ഷണയിലാണു വളർന്നത്.
വിദ്യാഭ്യാസവും ഔദ്യോഗികജീവിതവും
ഇടയാറന്മുള പ്രൈമറി സ്കൂൾ, കോഴഞ്ചേരി ഹൈസ്കൂൾ എന്നിവിടങ്ങളിലായിരുന്നു സ്കൂൾ വിദ്യാഭ്യാസം. ചങ്ങനാശ്ശേരി എസ്.ബി. കോളജിൽനിന്ന് ഇന്റർമീഡിയറ്റ് പാസ്സായി. തിരുവനന്തപുരത്തുനിന്ന് ബി.എ. (മലയാളം), ബി.എൽ. ബിരുദങ്ങൾ നേടി. ശൂരനാട് കുഞ്ഞൻപിള്ള, കുട്ടനാട് രാമകൃഷ്ണപിള്ള, വി.എം. കുട്ടിക്കൃഷ്ണമേനോൻ എന്നിവർ സതീർഥ്യരായിരുന്നു. മൂലൂർ എസ്. പദ്മനാഭപ്പണിക്കർ, മഹാകവി കെ.വി. സൈമൺ എന്നിവരുമായുള്ള സഹവാസം സാഹിത്യാഭിരുചി വർധിപ്പിച്ചു.
മെഴുവേലി, പെരുനാട് എന്നിവിടങ്ങളിൽ സ്കൂൾ അധ്യാപകനായും ഇൻഷ്വുറൻസ് കമ്പനിയിൽ പ്രസിഡന്റായും പ്രവർത്തിച്ചു. 1938-ൽ സർക്കാർ സർവീസിൽ പ്രവേശിച്ച ഇദ്ദേഹം ധനകാര്യവകുപ്പിൽ അക്കൗണ്ട്സ് ഓഫീസറായി 1964-ൽ വിരമിച്ചു. അതിനുശേഷം വക്കീലായി എൻറോൾ ചെയ്തെങ്കിലും പ്രാക്റ്റീസ് ചെയ്തില്ല. സാഹിത്യപ്രവർത്തക സഹകരണ സംഘത്തിൽ റീഡറായും സർവവിജ്ഞാനകോശ ഇൻസ്റ്റിറ്റ്യൂട്ടിൽ സബ് എഡിറ്ററായും കലാകൗമുദി വാരികയിൽ പത്രാധിപസമിതി അംഗമായും പ്രവർത്തിച്ചു. നല്ലൊരു സംഘാടകൻകൂടി ആയിരുന്നു എൻ.കെ. ദാമോദരൻ. തോന്നയ്ക്കൽ ആശാൻ സ്മാരക സമിതി അധ്യക്ഷൻ, ആശാൻ അക്കാദമിയുടെ സെക്രട്ടറി, എസ്.എൻ. കൾച്ചറൽ സൊസൈറ്റി ഉപദേശകസമിതി അംഗം, 1969-ൽ നടന്ന മൂലൂർ ജന്മശതാബ്ദി ആഘോഷപരിപാടിയുടെ സൂത്രധാരൻ എന്നീ നിലകളിൽ പ്രവർത്തിച്ചു.
കൃതികൾ
കവിത, ഉപന്യാസം, വിവർത്തനം, എഡിറ്റിങ് എന്നീ വിവിധ മേഖലകളിലായി നിരവധി സംഭാവനകൾ ഇദ്ദേഹത്തിന്റേതായുണ്ട്. കേരളസാഹിത്യമാണ് ആദ്യ കൃതി. എന്നാൽ വിവർത്തനത്തിലാണ് എൻ.കെ. തന്റെ പ്രാഗല്ഭ്യം തെളിയിച്ചത്. കവിതയിലൂടെയാണ് സാഹിത്യരംഗത്തു പ്രവേശിച്ചതെങ്കിലും കുസുമാർച്ചന (1944) എന്നൊരു പദ്യകൃതി മാത്രമേ പ്രസിദ്ധീകരിച്ചുള്ളൂ. ഇടപ്പള്ളി പ്രസ്ഥാനത്തിന്റെ ചില സവിശേഷതകൾ ഇദ്ദേഹത്തിന്റെ കവിതകളിൽ കാണാൻ കഴിയും. ഗ്രന്ഥങ്ങൾ, സ്മരണികകൾ, സുവനീറുകൾ, പത്രമാസികകൾ എന്നിവ എഡിറ്റ് ചെയ്യുന്നതിൽ എൻ.കെ. ദാമോദരൻ വൈദഗ്ദ്ധ്യം പ്രകടിപ്പിച്ചിരുന്നു. സർവവിജ്ഞാനകോശം, വിശ്വസാഹിത്യവിജ്ഞാനകോശം എന്നിവയ്ക്കുവേണ്ടിയും ലേഖനങ്ങൾ എഴുതി.
പുരസ്കാരങ്ങൾ
കേരള സാഹിത്യ അക്കാദമി പുരസ്കാരം, കല്യാണീകൃഷ്ണമേനോൻ പ്രൈസ്, സോവിയറ്റ് ലാൻഡ് നെഹ്റു അവാർഡ് എന്നിവ എൻ.കെ. ദാമോദരനു ലഭിച്ചു. ഇദ്ദേഹത്തിന്റെ ഭൂതാവിഷ്ടർ എന്ന കൃതിക്ക് 1992-ൽ വിവർത്തനസാഹിത്യത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചിരുന്നു.
References
വർഗ്ഗം:വിവർത്തനത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ വർഗ്ഗം:മലയാളസാഹിത്യകാരന്മാർ വർഗ്ഗം:1909-ൽ ജനിച്ചവർ
ദി വൈറ്റ് ടൈഗർ
അവലംബം
വർഗ്ഗം:ബുക്കർ സമ്മാനം നേടിയ കൃതികൾ വർഗ്ഗം:2008 -ലെ നോവലുകൾ വർഗ്ഗം:ഇന്ത്യൻ നോവലുകൾ
ഇമാം
മുസ്ലിം പള്ളീകളിൽ നമസ്കാരത്തിനു നേതൃത്വം കൊടുക്കുന്ന ആളിനെ ഇമാം എന്നു വിളിക്കുന്നു. ഭരണാധികാരിയെയും നായകനെയും ഇമാം എന്ന് വിളിക്കാറുണ്ട്. സാധാരണയായി പള്ളികളിൽ സ്ഥിരമായി ഇമാമത്തിനു ഒരാളുണ്ടാവാറുണ്ട്.ആരും ഇല്ലാതിരിക്കുന്ന അവസ്ഥയിൽ ഫർദു നമസ്കാരത്തിനു ബാങ്ക് വിളിക്കാൻ സമയമായിട്ടുണ്ടെങ്കിൽ ഖുർ-ആനിൽ പാണ്ഢിത്യം കൂടുതലുള്ള ഒരാളെ ഇമാമായി നിർത്തി നമസ്കരിക്കാവുന്നതാണു.
വർഗ്ഗം:ഇസ്ലാമികം
ജോ വാൻ ഫ്ലീറ്റ്
കാതറിൻ ജോസഫിൻ വാൻ ഫ്ലീറ്റ് (ജീവിതകാലം: ഡിസംബർ 29, 1915 - ജൂൺ 10, 1996) അമേരിക്കൻ ഐക്യനാടുകളിൽനിന്നുള്ള ഒരു നാടക, ചലച്ചിത്ര, ടെലിവിഷൻ നടിയായിരുന്നു. പ്രധാനമായും തന്നേക്കാൾ പ്രായം കൂടിയ വേഷങ്ങളിൽ അഭിനയിച്ചിരുന്ന അവരുടെ അഭിനയജീവിതം ഏതാണ്ട് മൂന്ന് പതിറ്റാണ്ടിലേറെക്കാലം നീണ്ടുനിൽക്കുകയും ഇക്കാലയളവിൽ ഓസ്കാർ, ടോണി പുരസ്കാരങ്ങൾ നേടുകയും ചെയ്തു.
ആദ്യകാലം
കാലിഫോർണിയയിലെ ഓക്‌ലാൻഡിൽ റോയ് വാൻ ഫ്ലീറ്റിന്റെയും എലിസബത്ത് "ബെസ്സി" കാതറിന്റെയും (മുമ്പ്, ഗാർഡ്നർ) പുത്രിയായി ജനിച്ചു.
ഔദ്യോഗികജീവിതം
1946 മുതൽ ദി വിന്റർസ് ടേലിൽ ഡോർകസ് എന്ന കഥാപാത്രത്തേയും 1950 ൽ കിംഗ് ലിയറിൽ റീഗൻ എന്ന കഥാപാത്രത്തേയും അവതരിപ്പിച്ച വാൻ ഫ്ലീറ്റ് ബ്രോഡ്‌വേയിൽ നിരവധി വർഷങ്ങൾ ശ്രദ്ധേയയായ ഒരു നാടക നടിയായി അറിയപ്പെടുന്നതിൽ വിജയംവരിച്ചു. 1954 ൽ ഹോർട്ടൺ ഫൂട്ടിന്റെ ദ ട്രിപ്പ് ടു ബൗണ്ടിഫുൾ എന്ന നാടകത്തിൽ സഹതാരങ്ങളായ ലില്ലിയൻ ഗിഷ്, ഇവാ മേരി സെയിന്റ് എന്നിവരോടൊപ്പം ജെസി മേ വാട്സ് എന്ന വേഷം അവതരിപ്പിച്ചുകൊണ്ട് ഒരു നാടകത്തിലെ മികച്ച നടിക്കുള്ള ടോണി പുരസ്കാരം നേടി.
വേദിയിലെ വിജയത്തിന് ശേഷം സംവിധായകൻ എലിയ കസാൻ അവരെ ഹോളിവുഡ് സ്‌ക്രീനിലേയ്ക്ക് അവതരിപ്പിച്ചു. 1952 ലെ ഫ്ലൈറ്റ് ടു ഈജിപ്റ്റ്, 1953 ലെ കാമിനോ റിയൽ എന്നിവ വേദിയിൽ സംവിധാനം ചെയ്ത കസാൻ, ജോൺ സ്റ്റെയ്ൻബെക്കിന്റെ ഈസ്റ്റ് ഓഫ് ഈഡന്റെ (1955) ചലച്ചിത്രാവിഷ്കാരത്തിൽ കാതി അമേസ് എന്ന കഥാപാത്രമായി അവരെ അവതരിപ്പിക്കുകയും ഇത് ജോ വാൻ ഫ്ലീറ്റിന്റെ സിനിമാ അരങ്ങേറ്റമായിത്തീരുകയും ചെയ്തു. ഈ ചിത്രത്തിലെ അഭിനയത്തിന്റെ പേരിൽ മികച്ച സഹനടിക്കുള്ള അക്കാദമി അവാർഡ് നേടി. 1960-കളിൽ അവരുടെ ചലച്ചിത്രപ്രവർത്തനങ്ങൾ സുസ്ഥിരമായിരുന്നതോടൊപ്പം ദി റോസ് ടാറ്റൂ (1955), ഐൽ ക്രൈ ടുമാറോ (1955), ദി കിംഗ് ആൻഡ് ഫോർ ക്വീൻസ് (1956), ''ഗൺഫൈറ്റ് അറ്റ് ഒ.കെ. കോറൽ'' (1957) എന്നീ ചിത്രങ്ങളിൽ അഭിനയിക്കുകയും ചെയ്തു. എന്നിരുന്നാലും, പ്രതീക്ഷിച്ചതുപോലെ അവർക്ക് കരിയരിൽ ഉയർച്ച ലഭിച്ചില്ല..
1958 ൽ, ലുക്ക് ഹോംവാർഡ്, ഏഞ്ചൽ എന്ന നാടകത്തിലെ അഭിനയത്തിന് ഒരു നാടകത്തിലെ മികച്ച നടിക്കുള്ള ടോണി അവാർഡിന് നാമനിർദ്ദേശം ചെയ്യപ്പെട്ടു. അതിൽ ആന്റണി പെർകിൻസിന്റെ കഥാപാത്രത്തിന്റെ ദുരമൂത്ത മാതാവായി അഭിനയിച്ചു. അവളുടെ പിന്നീടുള്ള വേഷങ്ങളിൽ വൈൽഡ് റിവർ (1960) എന്ന സിനിമയും ഉൾപ്പെടുന്നു. 44 വയസ് മാത്രമാണെങ്കിലും, വാൻ ഫ്ലീറ്റ് എല്ലാ ദിവസവും രാവിലെ ഏകദേശം അഞ്ച് മണിക്കൂർ അവളുടെ മേക്കപ്പിനുവേണ്ടി ചെലവഴിക്കുകയും 89 വയസ്സുള്ള ഒരു തറവാട്ടമ്മയുടെ വേഷം കൈകാര്യം ചെയ്യുന്നതിനായി ശരീരത്തിൽ ചുളിവുകൾക്കായുള്ള മേക്കപ്പ് പ്രയോഗിക്കുകയും ചെയ്തിരുന്നു. റോജേഴ്സ് ആന്റ് ഹമ്മർ‌സ്റ്റൈന്റെ സിൻഡ്രെല്ലയിലെ (1965) ദുഷ്ടയായ രണ്ടാനമ്മ, കൂൾ ഹാൻഡ് ലൂക്ക് (1967) എന്ന ചിത്രത്തിലെ പോൾ ന്യൂമാന്റെ കഥാപാത്രത്തിന്റെ അമ്മ, ഐ ലവ് യു, ആലീസ് ബി. ടോക്ലാസ് (1968) എന്ന ചിത്രത്തിലെ അമ്മ എന്നിവയാണ് ജോ വാൻ ഫ്ലീറ്റിന്റെ മറ്റ് പ്രധാന വേഷങ്ങൾ.
ടെലിവിഷനിൽ വാൻ ഫ്ലീറ്റ് അഭിനയിച്ച പരമ്പരകളിൽ നേക്കഡ് സിറ്റി, ത്രില്ലർ, ബോണാൻസ, ദി വൈൽഡ് വൈൽഡ് വെസ്റ്റ്, പോലീസ് വുമൺ എന്നിവ ഉൾപ്പെടുന്നു. 1956-ൽ ആൽഫ്രഡ് ഹിച്ച്കോക്ക് പ്രസന്റ്സ് എന്ന പരമ്പരയിലെ "ഷോപ്പിംഗ് ഫോർ ഡെത്ത്" എന്ന എപ്പിസോഡിലെ പൊട്ടിത്തെറിക്കുന്ന സ്വഭാവമുള്ള കഥാപാത്രമായ മിസിസ് ശ്രൈക്കിന്റെ ചിത്രീകരണമാണ് ടെലിവിഷനിലെ അവരുടെ ഏറ്റവും വികാരാധീനമായ നാടകീയ പ്രകടനം.
ഹൈദരാബാദ് (വിവക്ഷകൾ)
ഹൈദരാബാദ് എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
അവായവശ്വസനം
ഓക്സിജൻ അല്ലാത്ത ഒരു വാതകം ഉപയോഗിച്ച് ശ്വസിക്കുന്ന പ്രക്രിയയ്ക്കാണു അവായുശ്വസനം (Anaerobic respiration ) എന്നു പറയുന്നത്. ഇതു സൾഫേറ്റ്, നൈട്രേറ്റ് അയോണുകളോ സൾഫർ തന്നെയോ ആകാം. ഓക്സിജനിൽ നിന്നു ലഭിയ്ക്കുന്നതിലും കുറവു ഊർജ്ജമേ ഇത്തരം വാതകങ്ങൾ ഉപയോഗിച്ചു ശ്വസനം നടത്തുമ്പോൾ ലഭിയ്ക്കുന്നുള്ളൂ. അതുകൊണ്ട് അവായുശ്വസനത്തിനു ഊർജ്ജക്ഷമത താരതമ്യേന കുറവായിരിക്കും.
വിവിധജീവിവർഗ്ഗങ്ങളിൽ ശ്വസനം എന്ന പ്രക്രിയയ്ക്കു ഉപയോഗിക്കുന്ന വാതകങ്ങൾ വ്യത്യസ്തങ്ങളാകാം. യൂകാരിയോട്ടുകൾ എന്നറിയപ്പെടുന്ന ജീവികളാണ് ശ്വസനത്തിനു ഓക്സിജൻ ഉപയോഗിക്കുന്നതു. ഇത് വായുശ്വസനം (Aerobic respiration) എന്നറിയപ്പെടുന്നു. എന്നാൽ പ്രൊകാരിയോട്ടുകൾ എന്നറിയപ്പെടുന്ന ജീവികൾ ഓക്സിജൻ ലഭ്യമല്ലാത്ത അന്തരീക്ഷത്തിലും പരിസ്ഥിതിയിലുമാണു ജീവിക്കുന്നത്. ശ്വസനം എന്ന അവശ്യക്രിയയ്ക്കു അവ ഉപയോഗിക്കുന്നതു് അവിടെ ലഭ്യമായ സൾഫർ തുടങ്ങിയ മറ്റു വാതകങ്ങൾ ആയിരിക്കും.
കാട്ടുപൊട്ടുവാലാട്ടി
പശ്ചിമഘട്ട മലനിരകളിലും ഇന്ത്യയുടെ വടക്ക് കിഴക്കൻ സംസ്ഥാനങ്ങളിലും കണ്ടു വരുന്ന ഒരു ചിത്രശലഭമാണ് കാട്ടുപൊട്ടുവാലാട്ടി (Jamides alecto). കേരളത്തിൽ സാധാരണമല്ലങ്കിലും ഇന്ത്യയുടെ സമീപ രാജ്യങ്ങളിൽ ഇവയെ കാണാറുണ്ട്. ഏലം സസ്യത്തിലാണ് ഇവ ജീവിത ചക്രം പൂർത്തിയാക്കുന്നത്. അതിനാൽ ഏലത്തോട്ടങ്ങളിൽ ഇവ സർവ സാധാരണമാണ്. മലങ്കാടുകളിലും കാട് വെട്ടിത്തെളിച്ച ഇടങ്ങളിലും ഇവയെ കാണാറുണ്ട്.
ഇവ പതുക്കയെ പറക്കാറുള്ളു. നനഞ്ഞ മണ്ണിൽ നിന്ന് പോഷകങ്ങൾ വലിച്ചെടുക്കാറുണ്ട്. കൂട്ടമായാണ് ഇവ മിക്കപ്പോഴും ഇതിന് എത്തുന്നത്.
ആൺശലഭത്തിന്റെ ചിറകുപുറത്തിന് തിളങ്ങുന്ന വയലറ്റ് നിറമാണ്. ചിറകിന്റെ അരികുകളിൽ ഇരുണ്ട കര കാണാം. പിൻചിറകിന്റെ പുറത്ത് അരികത്തായി ചെറു പുള്ളികളുടെ നിര കാണാം. മാത്രമല്ല, പിൻചിറകിൽ വാലുമുണ്ട്. ചിറകുകളുടെ അടിവശത്തിന് ചാരനിറമോ തവിട്ടു നിറോ ആയിരിക്കും. പിൻചിറകിന്റെ അടിവശത്ത് താഴെ നിന്ന് മൂന്നാമത്തെ കര വളഞ്ഞിരിക്കും. മഴക്കാലത്ത് വരകൾ തെളിഞ്ഞുകാണാം. വേനലിൽ ചിറകിന്റെ അടിവശത്തെ ചിറകുകൾക്ക് മഞ്ഞകലർന്ന തവിട്ടു നിറമായിരിക്കും. മഴക്കാലത്ത് മുൻചിറകുകൾ അർധതാര്യമായിരിക്കും. വേനൽക്കാലത്ത് അതാര്യവും.
പുറം കണ്ണികൾ
വർഗ്ഗം:കേരളത്തിലെ ചിത്രശലഭങ്ങൾ വർഗ്ഗം:നീലി ചിത്രശലഭങ്ങൾ
അന്താരാഷ്ട്ര കേരള പഠന കോൺഗ്രസ്സ്
കേരളത്തിന്റെ വികസനത്തിന് സമഗ്രമായ രൂപരേഖയുണ്ടാക്കുവാൻ കേരളത്തെക്കുറിച്ച് സങ്കേതിക വിദഗ്ദ്ധരും, അക്കാദമിക്ക് വൈദഗ്ദ്ധ്യമുള്ളവരും, രാഷ്ട്രീയക്കാരും, സാധാരണ ജനങ്ങളും ഒത്തു ചേർന്ന് നടത്തുന്ന പഠന സമ്മേളനമാണ് അന്താരാഷ്ട്ര കേരള പഠന കോൺഗ്രസ്സ്. എ.കെ.ജി പഠന ഗവേഷണ കേന്ദ്രമാണ് സമ്മേളനം സംഘടിപ്പിക്കുന്നത്. 1994ലാണ് അന്താരാഷ്ട്ര കേരള പഠന കോൺഗ്രസ്സ് ആദ്യമായി നടത്തിയത്. ഒന്നാം അന്താരാഷ്ട്ര കേരള പഠന കോൺഗ്രസ്സ് ഇ.എം.എസ്സ് ഉദ്ഘാടനം ചെയ്തു.
അവലംബം
വർഗ്ഗം:കേരളത്തിലെ സമ്മേളനങ്ങൾ വർഗ്ഗം:കേരള വികസനം
റിമ കല്ലിങ്കൽ
മോഡലും മലയാളചലച്ചിത്രരംഗത്തെ ഒരു അഭിനേത്രിയുമാണ് റിമ കല്ലിങ്കൽ. 2009-ൽ പുറത്തിറങ്ങിയ ഋതു എന്ന ശ്യാമപ്രസാദ് ചിത്രമാണ് റിമയുടെ ആദ്യ ചിത്രം. പിന്നീട് അതേ വർഷം തന്നെ ലാൽ ജോസിന്റെ നീലത്താമര എന്ന ചിത്രത്തിലും റിമ ശ്രദ്ധേയമായ വേഷം ചെയ്യുകയുണ്ടായി.
തൃശ്ശൂർ ജില്ലയിലെ അയ്യന്തോൾ കല്ലിങ്കൽ വീട്ടിൽ കെ.ആർ. രാജന്റെയും ലീനാഭായിയുടെയും മകളായി ജനിച്ചു. കൂനൂർ സ്റ്റെയിൻസ് സ്കൂൾ, കോലഴി ചിന്മയ വിദ്യാലയ എന്നിവിടങ്ങളിൽ പ്രാഥമിക വിദ്യാഭ്യാസം നടത്തി. തൃശൂർ ക്രൈസ്റ്റ് കോളേജിൽ നിന്നും ബിരുദപഠനം പൂർത്തിയാക്കി. ജേർണലിസത്തിൽ ബിരുദധാരിയായ റിമയ്ക്ക് 2008-ലെ മിസ്. കേരള മത്സരത്തിൽ രണ്ടാം സ്ഥാനം ലഭിച്ചിട്ടുണ്ട്. ചെറുപ്പംമുതൽ ക്ലാസിക്കൽ നൃത്തം പഠിച്ചിട്ടുള്ള റിമ കലാമണ്ഡലം രംഗനായികയുടെ കീഴിൽ ഭരതനാട്യവും മോഹിനിയാട്ടവും അഭ്യസിച്ചു. ബംഗളൂരുവിൽ നിന്നും കണ്ടമ്പററി ഡാൻസ് പഠിച്ചു. ഇന്ത്യയിലും വിദേശരാജ്യങ്ങളിലുമായി അനവധി വേദികളിൽ റിമ നൃത്തം അവതരിപ്പിച്ചിട്ടുണ്ട്.
നിദ്ര, 22 ഫീമെയിൽ കോട്ടയം എന്നീ ചിത്രങ്ങളിലെ അഭിനയത്തിന് മികച്ച നടിക്കുള്ള 2012-ലെ കേരളസംസ്ഥാന ചലച്ചിത്രപുരസ്കാരം ഇവർക്കു ലഭിച്ചു.
അവലംബം
വർഗ്ഗം:1986-ൽ ജനിച്ചവർ വർഗ്ഗം:ജനുവരി 19-ന് ജനിച്ചവർ വർഗ്ഗം:മലയാളചലച്ചിത്രനടിമാർ വർഗ്ഗം:തൃശ്ശൂർ ജില്ലയിൽ ജനിച്ചവർ വർഗ്ഗം:മികച്ച നടിക്കുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ വർഗ്ഗം:ക്രൈസ്റ്റ് യൂണിവേർസിറ്റിയിൽ പഠിച്ചവർ വർഗ്ഗം:തൃശ്ശൂരിൽ നിന്നുള്ള ചലച്ചിത്രപ്രവർത്തകർ
നീലേശ്വരം നഗരസഭ
കാസർഗോഡ് ജില്ലയിലെ ഹോസ്ദുർഗ് താലൂക്കിൽ സ്ഥിതി ചെയ്യുന്ന ഒരു നഗരസഭയാണ് നീലേശ്വരം നഗരസഭ.കാസർഗോഡ് ജില്ലയിലെ മൂന്ന് നഗരസഭകളിൽ ഒന്നും ഹോസ്ദുർഗ് താലൂക്കിലെ 2 നഗരസഭകളിൽ ഒന്നും ആണ് നീലേശ്വരം നഗരസഭ. കാസർഗോഡ് ജില്ലയിൽ ഏറ്റവും അവസാനമായി രൂപീകരിച്ച നഗരസഭയും ആണ് നീലേശ്വരം നഗരസഭ
അതിരുകൾ
വടക്ക് കാഞ്ഞങ്ങാട് നഗരസഭയും, മടിക്കൈ ഗ്രാമപഞ്ചായത്തും, തെക്ക് ചെറുവത്തൂർ, കയ്യൂർ ചീമേനി ഗ്രാമപഞ്ചായത്തുകളും, കിഴക്ക് കിനാനൂർ കരിന്തളം, കയ്യൂർ ചീമേനി ഗ്രാമപഞ്ചായത്തുകളും, പടിഞ്ഞാറ് അറബിക്കടലുമാണ്
അവലംബം
വർഗ്ഗം:കാസർഗോഡ് ജില്ലയിലെ നഗരസഭകൾ
ജിമ്മി ജോർജ്ജ്
thumb|300px|right|സോൾ ഏഷ്യാഡിൽ(1986) ഇന്ത്യൻ വോളി ടീം വെങ്കല മെഡൽ നേടിയ മത്സരം ജിമ്മി ജോർജ്ജിന്റെ ഓർമ്മയ്ക്കായി കുവൈറ്റിൽ ഒരു വോളിബോൾ മത്സരത്തോടനുബന്ധിച്ച് (ഏപ്രിൽ 2012) പ്രദർശിപ്പിക്കുന്നു. കേരളത്തിൽ നിന്നുള്ള പ്രശസ്ത വോളീബോൾ താരമായിരുന്നു ജിമ്മി ജോർജ്ജ് (ജീവിതകാലം: മാർച്ച് 8, 1955 - നവംബർ 30, 1987). കണ്ണൂർ ജില്ലയിലെ പേരാവൂർ എന്ന ഗ്രാമത്തിൽ ജനിച്ച ജിമ്മി ജോർജ്ജ് ആയിരുന്നു ഇന്ത്യയിൽ നിന്നുള്ള ആദ്യത്തെ പ്രൊഫഷണൽ വോളീബോൾ താരം. വോളീബോളിൽ ലോകത്തിലെ 80-കളിലെ പത്ത് മികച്ച അറ്റാക്കർ‍മാരിൽ ഒരാളായി ജിമ്മി ജോർജ്ജ് തിരഞ്ഞെടുക്കപ്പെട്ടു. ഇറ്റലിയിൽ ക്ലബ് വോളി ബാൾ കളിച്ച ജിമ്മി ജോർജ്ജ് തന്റെ ജീവിതകാലത്തുതന്നെ ഒരു ഇതിഹാസമായി മാറി. ഒരു കാറപകടത്തിൽ ഇറ്റലിയിൽ വെച്ച് ജിമ്മി ജോർജ്ജ് 1987 നവംബർ 30-നു അന്തരിച്ചു. മരിയ്ക്കുമ്പോൾ 32 വയസ്സേ അദ്ദേഹത്തിനുണ്ടായിരുന്നുള്ളൂ.
ഇന്ത്യയുടെ ദേശീയ വോളിബോൾ ടീമിൽ അംഗമായിരുന്ന ജിമ്മി വിവിധ ഏഷ്യൻ മത്സരങ്ങളിൽ ഇന്ത്യയെ പ്രതിനിധീകരിച്ചിട്ടുണ്ട്. 1986 ലെ ഏഷ്യാഡിൽ വെങ്കല മെഡൽ നേടിയ ഇന്ത്യൻ ടീമിൽ അദ്ദേഹം അംഗമായിരുന്നു.
കുടുംബം
1955 മാർച്ച് 8-നു ജോർജ്ജ് ജോസഫിന്റെയും മേരി ജോർജ്ജിന്റെയും രണ്ടാമത്തെ മകനായി ജിമ്മി ജോർജ്ജ് ജനിച്ചു. ജിമ്മി ജോർജ്ജിനും സഹോദരന്മാർക്കും വോളീബോളിന്റെ ആദ്യപാഠങ്ങൾ പഠിപ്പിച്ചു കൊടുത്തത് പിതാവായിരുന്നു. ആദ്യകാലത്ത് നീന്തലിലായിരുന്നു ജിമ്മിയുടെ ശ്രദ്ധ. പിന്നീടാണ് അദ്ദേഹം വോളീബോളിലേയ്ക്ക് തിരിഞ്ഞത്. ജിമ്മി ജോർജ്ജ് മരിയ്ക്കുമ്പോൾ അദ്ദേഹത്തിന്റെ ഭാര്യ ലൗലി ജിമ്മി ജോർജ്ജ് ആറുമാസം ഗർഭിണിയായിരുന്നു. അദ്ദേഹത്തിന്റെ മരണം നടന്ന് രണ്ടു മാസത്തിനു ശേഷം ആയിരുന്നു പുത്രനായ ജോസഫ് ജിമ്മി ജോർജ്ജിന്റെ ജനനം.
പുരസ്കാരങ്ങൾ
ഇന്ത്യയിലെ ഒരു സ്പോർട്ട്സ് താരത്തിനു ലഭിക്കുന്ന എല്ലാ പ്രധാന ബഹുമതികളും ജിമ്മി ജോർജ്ജിനു ലഭിച്ചു. അർജുന അവാർഡും ഇതിൽ ഉൾപ്പെടും. 21-ആം വയസ്സിൽ അർജുന അവാർഡ് നേടുമ്പോൾ ഈ അവാർഡ് ലഭിക്കുന്ന ഏറ്റവും പ്രായം കുറഞ്ഞ വോളീബോൾ താരമായിരുന്നു ജിമ്മി ജോർജ്ജ്.
1979-82 കാലഘട്ടത്തിൽ അബുദാബി സ്പോർട്ട്സ് ക്ലബ്ബിനു വേണ്ടി കളിക്കുമ്പോൾ ഗൾഫിലെ ഏറ്റവും മികച്ച കളിക്കാരനായി അദ്ദേഹം തിരഞ്ഞെടുക്കപ്പെട്ടു. 1982 മുതൽ 84 വരെയും 85 മുതൽ 87 വരെയും ഇറ്റലിയിലെ പ്രൊഫഷണൽ ക്ലബ്ബുകൾക്കുവേണ്ടി ജിമ്മി ജോർജ്ജ് കളിച്ചു. ലോകത്തിലെ ഏറ്റവും മികച്ച അറ്റാക്കർമാരിൽ ഒരാളായി ജിമ്മി ജോർജ്ജ് കരുതപ്പെട്ടു.
പുറത്തുനിന്നുള്ള കണ്ണികൾ
വർഗ്ഗം:1955-ൽ ജനിച്ചവർ വർഗ്ഗം:1987-ൽ മരിച്ചവർ വർഗ്ഗം:മാർച്ച് 8-ന് ജനിച്ചവർ വർഗ്ഗം:നവംബർ 30-ന് മരിച്ചവർ വർഗ്ഗം:കേരളത്തിൽ നിന്നുള്ള കായികതാരങ്ങൾ വർഗ്ഗം:അർജ്ജുന പുരസ്കാരം ലഭിച്ചവർ വർഗ്ഗം:ഇന്ത്യൻ വോളിബോൾ കളിക്കാർ വർഗ്ഗം:കണ്ണൂർ ജില്ലയിൽ ജനിച്ചവർ
ഉപചയം
ജീവികളുടെ ശരീരത്തിൽ നടക്കുന്ന ഉദ്ഗ്രഥനാത്മകമായ രാസപ്രക്രിയകൾക്കുള്ള സാമാന്യമായ പേരാണ് ഉപചയം. ശരീരത്തിനകത്തു സംഭവിക്കുന്ന രാസപ്രക്രിയകൾ ഉദ്ഗ്രഥനാത്മകമെന്നും (synthetic) അപഗ്രഥനാത്മകമെന്നും (analytic) രണ്ടു വിധത്തിലാണ്. ആദ്യത്തേതിന് അനബോളിസം അഥവാ ഉപചയം എന്നും രണ്ടാമത്തേതിന് കാറ്റബോളിസം അഥവാ അപചയം എന്നും രണ്ടിനുംകൂടി മെറ്റബോളിസം അഥവാ ഉപാപചയം എന്നും പറയുന്നു.
ദീപനവിധേയമായ ആഹാരം ചെറിയ തന്മാത്രകളുടെ രൂപത്തിൽ കുടലിന്റെ ഭിത്തികളിലൂടെ ആദ്യം അവശോഷണം (absorption) ചെയ്യപ്പെടുന്നു. അനന്തരം ആ ചെറിയ തന്മാത്രകളിൽനിന്നാരംഭിച്ചു വലിയതും സങ്കീർണങ്ങളുമായ തന്മാത്രകൾ ഉദ്ഗ്രഥനം വഴി ശരീരത്തിന്റെ ആവശ്യത്തിനായി നിർമ്മിക്കപ്പെടുന്നു. ഈ പ്രക്രിയയ്ക്കാണ് ഉപചയം എന്ന സംജ്ഞ നല്കപ്പെട്ടിട്ടുള്ളത്. ശരീരത്തിനകത്തു സംഭരിക്കുവാനുള്ള ഗ്ലൈക്കോജൻ (മൃഗങ്ങളിൽ ഗ്ലൈക്കോജൻ, സസ്യങ്ങളിൽ സ്റ്റാർച്ച്) മുതലായ വസ്തുക്കളും ഹോർമോണുകൾ, എൻസൈമുകൾ, ടിഷ്യൂകൾ മുതലായവയും ഉപചയത്തിന്റെ ഫലമായി ഉണ്ടാകുന്നവയാണ്. ഈ ഉപചയപ്രക്രിയകൾ യഥാവിധി നടക്കുന്നതിനു ധാരാളം ഊർജം ലഭ്യമാകേണ്ടതുണ്ട്. രണ്ടാമതു സൂചിപ്പിച്ച അപഗ്രഥനാത്മകപ്രക്രിയകളിൽ നിന്നു അതു ലഭിക്കുന്നു.
അവായവദഹനം
വ്യാവസായികമോ ഗാർഹികമോ ആയ ജൈവമാലിന്യങ്ങൾ ഓക്സിജന്റെ അസാന്നിദ്ധ്യത്തിൽ സൂക്ഷ്മജീവികളെക്കൊണ്ടു് വിഘടിപ്പിച്ച് പരിസരശുദ്ധി കൈവരുത്തുകയും അതോടൊപ്പം ഊർജ്ജം ഉല്പാദിപ്പിക്കുകയും ചെയ്യുന്ന ഒരു സുസ്ഥിര സങ്കേതമാണു് അവായവദഹനം. പരിസരമലിനീകരണം, ഊർജ്ജക്ഷാമം തുടങ്ങിയ പുത്തൻ സാമൂഹ്യപ്രശ്നങ്ങൾ പരിഹരിക്കാനുള്ള ആശാവഹവും പ്രായോഗികവുമായ മാർഗ്ഗങ്ങളിൽ ഒന്നായി അവായവദഹനസംവിധാനങ്ങളെ കണക്കാക്കുന്നു.
എളുപ്പം വെള്ളത്തിൽ ലയിച്ചുചേരാത്ത അന്നജം, കൊഴുപ്പ് തുടങ്ങിയ ജൈവപോളിമറുകൾ വിഘടിപ്പിച്ച് പഞ്ചസാരകളും അമിനോ ആസിഡുകളുമായും അതിനുശേഷം അവയെ കാർബൺ ഡയോക്സൈഡ്, ഹൈഡ്രജൻ, അമോണിയ, ഓർഗാനിക് അമ്ലങ്ങൾ എന്നിവയായും തുടർന്നു് ഈ അമ്ലങ്ങളെ വീണ്ടും അസെറ്റിക് അമ്ലം, കൂടുതൽ കാർബൺ ഡയോക്സൈഡ്, ഹൈഡ്രജൻ, അമോണിയ എന്നിവയായും മാറ്റുന്നു. അന്തിമഘട്ടത്തിൽ ഇവ ഉപയോഗിച്ച് മീഥെയ്ൻ വാതകവും അവശിഷ്ടമായി കാർബൺ ഡയോക്സൈഡും ഉല്പാദിപ്പിക്കപ്പെടുന്നു. ഈ മീഥെയ്ൻ വാതകമാണു് ബയോഗ്യാസ് അഥവാ പാചകവാതകം എന്ന പേരിൽ ഊർജ്ജസ്രോതസ്സായി ഉപയോഗിക്കാൻ കഴിയുന്നതു്.
പ്രവർത്തനതത്വവും പ്രവർത്തനചക്രവും
കുതിർക്കൽ (Hydrolysis), അമ്ലീകരണം (Acidogenesis), വിന്നാഗിരിയാക്കൽ (Acetogenesis), മീതെയ്ൻ പരിവർത്തനം (Methanogenesis) എന്നിങ്ങനെ നാലുഘട്ടങ്ങളായി അവായവദഹനത്തെ തിരിക്കാം. ഓരോ ഘട്ടത്തിലും അതിനു യോജിച്ച ബാക്റ്റീരിയകളെ അല്ലെങ്കിൽ മറ്റു തരം സൂക്ഷ്മജീവികളെ ഉപയോഗിച്ച്, കൃത്രിമമായ പദാർത്ഥങ്ങളുടേയോ ഉപകരണങ്ങളുടേയോ സഹായമില്ലാതെയാണു് ഈ സംവിധാനം മുന്നേറുന്നതു്.
അവായവശ്വസനം
വിവിധജീവിവർഗ്ഗങ്ങളിൽ ശ്വസനം എന്ന പ്രക്രിയയ്ക്കു് ഉപയോഗിക്കുന്ന വാതകങ്ങൾ വ്യത്യസ്തങ്ങളാകാം. യൂകാരിയോട്ടുകൾ എന്നറിയപ്പെടുന്ന, നാം സാധാരണ കണ്ടുപരിചയിച്ചിട്ടുള്ള ജന്തുലോകത്തിലെ അംഗങ്ങളാണു് ശ്വസനത്തിനു് ഓക്സിജൻ ഉപയോഗിക്കുന്നതു്. (ഇതിനെ വായവശ്വസനം (Aerobic respiration) എന്നു വിളിക്കുന്നു.) എന്നാൽ പ്രൊകാരിയോട്ടുകൾ എന്നറിയപ്പെടുന്ന ജീവികൾ ഓക്സിജൻ ലഭ്യമല്ലാത്ത അന്തരീക്ഷത്തിലും പരിസ്ഥിതിയിലുമാണു് ജീവിക്കുന്നതു്. ശ്വസനം എന്ന അവശ്യക്രിയയ്ക്കു് അവ ഉപയോഗിക്കുന്നതു് അവിടെ ലഭ്യമായ സൾഫർ തുടങ്ങിയ മറ്റു വാതകങ്ങൾ ആയിരിക്കും.
വർഗ്ഗം:ഊർജ്ജസംരക്ഷണം വർഗ്ഗം:ജൈവ ഇന്ധനങ്ങൾ വർഗ്ഗം:ജൈവരസതന്ത്രം
കദംബ കാനന സ്വാമി
കദംബ കാനന സ്വാമി ഇസ്‌കോൺ ഇന്റർനാഷണൽ സൊസൈറ്റി ഫോർ കൃഷ്ണ കോൺഷ്യസ്നെസിന്റെ മുതിർന്ന അംഗവും പ്രാരംഭ ഗുരുവുമാണ്, ഇത് ഹരേ കൃഷ്ണൻ എന്നും അറിയപ്പെടുന്നു.
1953 ഏപ്രിൽ 12 ന് ആംസ്റ്റർഡാമിലെ ഹെംസ്റ്റെഡെ പട്ടണത്തിൽ ജനിച്ചു; ജീവിതത്തിന് കൂടുതൽ അർത്ഥം തേടാനുള്ള ശ്രമത്തിലാണ് കദംബ കാനന സ്വാമി ഇന്ത്യയിലേക്ക് പോയത്. 1978 ൽ ഇസ്‌കോൺ വൃന്ദാവൻ ക്ഷേത്രത്തിൽ ചേർന്ന അദ്ദേഹം വിവിധ മാനേജർ വേഷങ്ങളിൽ സേവനമനുഷ്ഠിച്ചു. 1990 മുതൽ 1995 വരെ ശ്രീ ശ്രീകൃഷ്ണ ബലറാം മന്ദിറിന്റെ ക്ഷേത്ര കമാൻഡറായി.
1980 കളിലാണ് കടമ്പ കാനന സ്വാമി ഓസ്‌ട്രേലിയയും ബെൽജിയവും സന്ദർശിക്കാൻ തുടങ്ങിയത്, പ്രാദേശിക സമൂഹങ്ങളുമായി ദീർഘകാല ബന്ധം വളർത്തിയെടുത്തു. സ്ഥാപക ആചാര്യ എസി ഭക്തിവേദാന്ത സ്വാമി പ്രഭുപാദയുടെ പുഷ്പ സമാധി മന്ദിർ ശ്രീ ധാം മായാപൂരിലെ നിർമ്മാണത്തിന്റെ മേൽനോട്ടം വഹിക്കുകയും വേദ പ്ലാനറ്റോറിയത്തിന്റെ മഹത്തായ ക്ഷേത്രം നിർമ്മിക്കുന്നതിനുള്ള സമിതിയുടെ ഉപദേശകനായി പ്രവർത്തിക്കുകയും ചെയ്യുന്നു. ഇടത്ത്‌|ലഘുചിത്രം|212x212ബിന്ദു കാദംബ കനന സ്വാമി 1997-ൽതന്റെ ആത്മീയ മാസ്റ്റർ, ജയാദ്വൈത സ്വാമി നിന്ന് സന്യാസ നടപടിക്രമങ്ങളിൽ എടുത്തു. ഇപ്പോൾ ചൈതന്യ പ്രസ്ഥാനത്തിന്റെ സന്ദേശം ലോകത്തെ അറിയിക്കാനും പരത്താനും വിവിധ രാജ്യങ്ങളിലൂടെ വ്യാപകമായി സഞ്ചരിക്കുന്നു. ജോഹന്നാസ്ബർഗിലെ സോവറ്റോയിൽ ഫെസ്റ്റിവൽ ഓഫ് രഥങ്ങളുടെ ആതിഥേയത്വം വഹിക്കുക, വാർഷിക ചെക്ക് സമ്മർ ക്യാമ്പിൽ പങ്കെടുക്കുക, രാധാദേശിലെയും മായാപൂരിലെയും ഭക്തിവേദാന്ത കോളേജിൽ പ്രഭാഷണം എന്നിവ അദ്ദേഹത്തിന്റെ ചില ദൗത്യങ്ങളിൽ ഉൾപ്പെടുന്നു. വാർഷിക കിംഗ്സ് ഡേ ഫെസ്റ്റിവൽ ഹരിനത്തിനും അദ്ദേഹം നേതൃത്വം നൽകുന്നു. നൂറുകണക്കിന് ഭക്തർ ആംസ്റ്റർഡാമിലെ തിരക്കേറിയ തെരുവുകളിലേക്ക് ഒരു ദിവസം ആലാപനവും നൃത്തവും നടത്തുന്നു.
ബാഹ്യ ലിങ്കുകൾ
വർഗ്ഗം:1953-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഹിന്ദുമതത്തിലേക്ക് പരിവർത്തനം ചെയ്തവർ വർഗ്ഗം:അന്താരാഷ്ട്ര കൃഷ്ണഭാവനാമൃത സംഘത്തിലെ വ്യക്തികൾ
കേരളകലാമണ്ഡലം
സ്വദേശികളും വിദേശികളുമടക്കം നിരവധി പേർ കലാമണ്ഡലത്തെയും കലകളേയും പറ്റി മനസ്സിലാക്കുന്നതിനും ഗവേഷണത്തിനുമായി ഇവിടെ എത്തുന്നുണ്ട്. വിവിധ കലകളെപറ്റി പൊതുജനങ്ങൾക്ക് മനസ്സിലാക്കുന്നതിനായി ഗുരുവിനൊപ്പം ഒരു ദിവസം എന്ന പരിപാടി തയ്യാറാക്കിയിട്ടുണ്ട്.
1957-ൽ കലാമണ്ഡലത്തിന്റെ ഭരണം സംസ്ഥാന സർക്കാർ ഏറ്റേടുത്ത് ഗ്രാൻഡ് ഇൻ ഗ്രേഡ് സ്ഥാപനമാക്കി. 1962 നവംബറിൽ കേരള ആർട്സ് അക്കാദമിയാക്കി ഉയർത്തി. പിന്നീട് വള്ളത്തോൾ ഭവനം മ്യൂസിയമാക്കി മാറ്റി. കലാമണ്ഡലത്തിലെ ഏറ്റവും ശ്രദ്ധേയമായ കലാദൃശ്യമാണ് നാട്യശാസ്ത്ര വിധിപ്രകാരം നിർമിച്ച കൂത്തമ്പലം. കലാ അദ്ധ്യയനത്തിനും അക്കാദമിക് പഠനത്തിനുമുള്ള സൗകര്യങ്ങൾ ഇവിടെ ഉണ്ട്. ചാരുദത്തം,നാടകാവിഷ്കാരം,നങ്ങ്യാർക്കൂത്ത് ഡോക്യുമെൻറേഷൻ,ഡിജിറ്റൽ ലൈബ്രറി,കൂത്തമ്പല നിർമ്മാണം എന്നിവയാണ് പുതിയ പ്രവർത്തനങ്ങൾ.
സംസ്കൃത പണ്ഡിതനായ ഡോ.കെ.ജി. പൗലോസാണ് കേരള കലാമണ്ഡലത്തിന്റെ ആദ്യവൈസ് ചാൻസിലർ.നിലവിൽ ഡോ.നാരായണൻ ആണ്. thumb|150px|right|ഡോ.കെ.ജി. പൗലോസ്
പുറത്തേക്കുള്ള കണ്ണികൾ
വർഗ്ഗം:ഭാരതപ്പുഴ വർഗ്ഗം:കേരളത്തിലെ കലാ-സാംസ്കാരികസ്ഥാപനങ്ങൾ വർഗ്ഗം:കേരളകലാമണ്ഡലം വർഗ്ഗം:മോഹിനിയാട്ടം വർഗ്ഗം:1930-ൽ ഇന്ത്യയിൽ ആരംഭിച്ച സ്ഥാപനങ്ങൾ
ആത്മഹത്യ ചെയ്ത പ്രമുഖരുടെ പട്ടിക
ആത്മഹത്യ ചെയ്ത പ്രമുഖരുടെ പട്ടിക
വർഗ്ഗം:ആത്മഹത്യ വർഗ്ഗം:പട്ടികകൾ
നിക്കോൺ കൂൾപിക്സ് പി1000
പുറത്തേക്കുള്ള കണ്ണികൾ
വർഗ്ഗം:നിക്കോൺ ക്യാമറകൾ
യൂറോപ്പിലെ പ്രധാന നഗരങ്ങൾ
List
{{legend|#CFECEC|Within the European Union|border=solid 1px #AAAAAA}}
സ്വയംവരം (ചലച്ചിത്രം)
അടൂർ ഗോപാലകൃഷ്ണൻ സംവിധാനം ചെയ്ത ആദ്യത്തെ മുഴുനീളകഥാചിത്രമാണ് സ്വയംവരം. 1972-ലാണ് ഈ ചിത്രം പുറത്തിറങ്ങിയത്. മികച്ച ചിത്രത്തിനുള്ള ദേശീയപുരസ്ക്കാരം വാങ്ങിയ രണ്ടാമത്തെ ചിത്രം കൂടിയാണ് സ്വയംവരം. മലയാളത്തിൽ നവതരംഗസിനിമയുടെ തുടക്കം കുറിച്ച ചലച്ചിത്രമായി സ്വയംവരം കണക്കാക്കപ്പെടുന്നു. മങ്കട രവിവർമ്മയാണ് ഈ ചലച്ചിത്രത്തിന്റെ ഛായാഗ്രഹണം നിർവ്വഹിച്ചത്.
കഥാസംഗ്രഹം
വടക്കൻ കേരളത്തിൽ നിന്നും പ്രേമിച്ച് ഒളിച്ചോടി തിരുവനന്തപുരം നഗരത്തിലെത്തുന്ന വിശ്വം (മധു), സീത (ശാരദ) എന്നിവരുടെ കഥയാണ് ഈ ചലച്ചിത്രം. ഒരു എഴുത്തുകാരനെങ്കിലും വിശ്വത്തിന്‌ തന്റെ കഥകൾ പ്രസിദ്ധീകരിക്കാനാകുന്നില്ല. ജീവിതവൃത്തിക്കായി ചെറിയ ജോലികൾ ലഭിക്കുന്നെങ്കിലും വളരെ ദാരിദ്ര്യപൂർണ്ണമായിരുന്നു ജീവിതം. അവസാനം വിശ്വത്തിന്റെ മരണത്തോടെ ചലച്ചിത്രം പൂർത്തിയാകുന്നു.
സംഗീതം
എം. ബി. ശ്രീനിവാസനാണ് ഗാനങ്ങളില്ലാത്ത ഈ ചിത്രത്തിന്റെ പശ്ചാത്തലസംഗീതം ഒരുക്കിയിരിക്കുന്നത്.
പുരസ്കാരങ്ങൾ
1973 മോസ്ക്കോ അന്തർദേശീയ ചലച്ചിത്ര മേള (റഷ്യ)
1972 ദേശീയ ചലച്ചിത്രപുരസ്കാരം (ഇന്ത്യ)
1972 കേരളസംസ്ഥാന ചലച്ചിത്രപുരസ്കാരം
പുറത്തേക്കുള്ള കണ്ണികൾ
വർഗ്ഗം:1972-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:മികച്ച ചലച്ചിത്രത്തിനുള്ള ദേശീയപുരസ്കാരം നേടിയ ചിത്രങ്ങൾ വർഗ്ഗം:അടൂർ ഗോപാലകൃഷ്ണൻ സംവിധാനം ചെയ്ത ചലച്ചിത്രങ്ങൾ വർഗ്ഗം:മങ്കട രവിവർമ്മ ഛായാഗ്രഹണം ചെയ്ത ചലച്ചിത്രങ്ങൾ വർഗ്ഗം:എം ബി ശ്രീനിവാസൻ സംഗീതം പകർന്ന ചലച്ചിത്രങ്ങൾ വർഗ്ഗം:മധു അഭിനയിച്ച മലയാളചലച്ചിത്രങ്ങൾ വർഗ്ഗം:എം.എസ്. മണി ചിത്രസംയോജനം നടത്തിയ മലയാളചലച്ചിത്രങ്ങൾ വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
മരുതൂർകുളങ്ങര
കരുനാഗപ്പള്ളി താലൂക്കിലെ കരുനാഗപ്പള്ളി നഗരസഭയില്പെട്ട ഒരു ഗ്രാമമാണ് മരുതൂർക്കുളങ്ങര
അവലംബം
വർഗ്ഗം:കൊല്ലം ജില്ലയിലെ ഗ്രാമങ്ങൾ
ഡബിൾ ബേസ്
ഏറ്റവും വലുതും താഴ്ന്ന ശ്രുതിയിലുള്ളതുമായ ഒരു തന്ത്രിവാദ്യമാണ് ഡബിൾ ബേസ്. ഇതിനെ സ്ട്രിംഗ് ബേസ്, അപ്പ്‌ റൈറ്റ് ബേസ്, ബേസ് ഫിഡിൽ, ബേസ് വയലിൻ, കോണ്ട്ര ബേസ് എന്നുള്ള പേരുകളിലും അറിയപ്പെടുന്നു. E1, A1, D2, G2 എന്ന രീതിയിലാണ് തന്ത്രികൾ ട്യുൺ ചെയ്യുന്നത്. ഡബിൾ ബേസ് വായിക്കുന്ന ആളെ ബേസിസ്റ് എന്ന് വിളിക്കുന്നു. പലതരം മരങ്ങളാൽ ഉണ്ടാക്കുന്ന ഈ ഉപകരണത്തിന് സാധാരണ 6 അടി ഉയരം ഉണ്ടാകും. വയലിന്റെ ബോ ഉപയോഗിച്ചോ വിരലുകൾ ഉപയോഗിച്ചോ ആണ് ഈ ഉപകരണം വായിക്കുന്നത്. പതിനജ്ജാം നൂറ്റാണ്ടിൽ ഉടലെടുത്ത ബേസ് വയലിന്റെ ആധുനിക രൂപമാണ് ഡബിൾ ബേസ്. ജാസ് സംഗീതം തുടങ്ങി വലിയ ഒര്കെസ്ട്രകളിൽ ആണ് ഡബിൾ ബേസ് സാധാരണയായി ഉപയോഗിച്ചുവരുന്നത്.
വർഗ്ഗം:തന്ത്രിവാദ്യങ്ങൾ
വി.ഡി. കൃഷ്ണൻ നമ്പ്യാർ
വി.ഡി.കൃഷ്ണൻ നമ്പ്യാർ വിവർത്തനസാഹിത്യരംഗത്ത് പ്രസിദ്ധനായ മലയാള സാഹിത്യകാരനാണ്. തിരുവല്ലയാണ് സ്വദേശം. പാലക്കാട് ജില്ലയിലെ ചിറ്റൂർ ഗവണ്മെന്റ് കോളജിന്റെ പ്രിൻസിപ്പളായി വിരമിച്ചു. .